Sering Pakai Pelitup Muka Di Bawah Dagu? Ini Pesanan Dr Noor Hisham Buat Anda

Pelitup muka atau pun face mask boleh dikatakan menjadi perkara yang wajib ada bersama kita ketika ini terutamanya ketika keluar dari rumah dan berada di tempat awam.

Walaupun masih ada sebilangan kecil yang enggan mematuhi saranan tersebut namun sebahagian besar masyarakat kita dilihat sudah terbiasa dengan pemakaian pelitup muka itu di musim penularan COVID-19 ketika ini.

Bagaiamanapun, tahukah anda pemakaian pelitup muka bukan sahaja mempunyai caranya yang betul namun turut mempunyai ‘pantang larang’ seperti yang dikongsikan Ketua Pengarah Kesihatan Dr Noor Hisham di akaun media sosialnya lewat malam semalam.

Either you wear your mask properly or remove It completely. pic.twitter.com/QrK6AbCjCf

— Noor Hisham Abdullah (@DGHisham) July 19, 2020

Dalam kiriman itu Dr Noor Hisham dilihat menasihati mereka yang gemar untuk menurunkan pelitup muka ke bahagian dagu ketika melakukan aktiviti seperti makan dan minum yang memerlukan mereka membuka pelitup muka tersebut.

“Sama ada anda memakai pelitup muka anda dengan betul atau alihkan kesemuanya,” tulis beliau sambil berkongsikan poster yang menerangkan kenapa pelitup muka tidak boleh diturunkan ke bahagian dagu.

Poster tersebut yang bertajuk ‘Jangan Turunkan Pelitup Muka Anda Ke Bahagian Dagu’ itu menceritakan dengan ringkas kenapa perbuatan tersebut tidak boleh dilakukan.

Ini kerana pelitup muka yang diturunkan terutama yang berada di bahagian dalam akan tercemar kerana bersentuhan dengan tengkuk yang terdedah sebelum ini.

Ia akan bertambah teruk apabila bahagian dalaman pelitup muka yang bersentuhan itu dinaikkan kembali dan menutupi bahagaian mulut dan hidung.

Perkara itu menurut poster tersebut sekaligus akan membolehkan kedua-dua bahagian hidung dan mulut untuk menjangkiti virus, kuman dan bakteria yang telah melekat di pelitup muka tadi.

Jadi kepada anda yang sering menurunkan pelitup muka sebelum ini, mungkin pesanan daripada ketua pengarah kesihatan ini akan mengubah cara pemakaian pelitup muka anda.

Jika tidak mengikut saranan yang telah diberikan oleh pakar ini, ia mungkin menjadikan pemakaian pelitup muka anda sia-sia sahaja.

Baca perkongsian daripada pakar WHO ini tentang bagaimana untuk memakai pelitup muka dengan betul di pautan di bawah.

Doktor Ini Jelaskan Cara Memakai ‘Face Mask’ Dengan Betul Mengikut Standard ‘WHO’

Dua Lelaki Ini Tunjuk Bagaimana Naik ‘Roller Coaster’ Tanpa Menjerit Di Jepun

Terpilih Sebagai Felo Perdana Kementerian Kewangan, Pemuda Ini Rupanya Anak Kepada Dr Noor Hisham


Sering Pamer Kemewahan Di Media Sosial, SPRM Tahan Datuk Seri Disyaki Terlibat ‘Macau Scam’

Bila mendengar perkataan atau pun terma Macau Scam ,pasti ramai yang berfikiran ianya mungkin kegiatan yang didalangi warga asing dan tidak melibatkan rakyat tempatan di negara kita.

Namun siapa sangka rakyat tempatan atau orang kita sendiri juga sebenarnya disyaki terlibat dalam kegiatan sindiket penipuan yang makin berleluasa dan telah mengorbankan ramai mangsa dalam masyarakat kita sebelum ini.

Buat anda yang masih belum jelas, Macau Scam ini adalah merupakan sindiket penipuan telekomunikasi yang memperdaya mangsa dengan panggilan palsu dan ada ketikanya boleh mengakibatkan kerugian sehingga berjuta ringgit.

Menurut Astro Awani yang memetik Ketua Komunikasi Korporat Polis Diraja Malaysia (PDRM) Urus Setia KPN, Datuk Asmawati Ahmad- sindiket ini beroperasi dengan empat cara iaitu menawarkan cabuan bertuah, tipu culik dan minta wang tebusan, spoofing pegawai polis atau agensi kerajaan serta pegawai bank negara atau bank komersial.

Kembali kepada warga tempatan yang dikatakan mempunyai kaitan dengan sindiket terbabit, Suruhanjaya Pencegahan Rasuah Malaysia pada semalam telah menahan lima individu termasuk seorang lelaki berpangkat Datuk Seri.

Apa yang mencuri perhatian adalah Datuk Seri tersebut dan isterinya menurut laporan yang terbit di Kosmo difahamkan terkenal dalam kalangan selebiriti tanah air dan sering berparti bersama mereka.

Bukan sahaja dikatakan rapat dengan golongan selebriti, malah mereka juga tanpa segan silu sering mempamerkan kehidupan mewah di media sosial sebelum ini. Bagaimanapun, nama mereka berdua kekal misteri apabila tidak didedahkan dalam laporan tersebut.

Tambah laporan Kosmo itu lagi, wang hasil kegiatan haram oleh lelaki itu tadi disyaki ‘dicuci’ atau dalam kata lain digunakan  untuk menjalankan perniagaan vape yang diusahakan oleh selebriti yang dikenali ramai.

“Wang hasil kegiatan haram itu kemudiannya ‘dicuci’ atau digunakan untuk menjalankan perniagaan vape yang diusahakan oleh selebriti yang telah dipanggil oleh SPRM di Putrajaya.

“Suspek bergelar Datuk Seri itu juga dipercayai merupakan rakan niaga kepada personaliti yang juga artis,” kata sumber kepada Kosmo.

Dan kini  bak kata pepatah Melayu ‘sepandai-pandai tupai melompat akhirnya jatuh ke tanah jua‘, Datuk Seri itu akhirnya telah pun ditahan bersama empat lagi individu lain dan telah dibawa ke Mahkamah Majistret Putrajaya pada semalam bagi mendapatkan perintah tahanan reman.

Bagaimanapun, butiran mengenai tempoh reman kesemua mereka tidak dikongsikan pihak SPRM kepada pihak media yang membuat liputan pada semalam.

Apa yang ingin ditekankan di sini bagaimanapun bukanlah kaitannya dengan mana-mana individu, tetapi jika benar dia terlibat dengan sindiket penipuan itu, maka ianya adalah yang sangat memalukan dan boleh menimbulkan perasaan marah kepada sesiapa sahaja.

Ini kerana mangsa-mangsa penipuan Macau Scam ini bukanlah remaja belasan tahun dan mereka yang muda mudi tetapi kebanyakannya adalah orang dewasa dan warga emas seperti yang sering terpampang di laporan akhbar-akhbar utama negara kita.

Dan tiada apa yang lebih mengecewakan daripada orang kita sendiri yang menipu masyarakat kita di luar sana.

Baca juga perkongsian kami mengenai sekumpulan pemuda ini yang mencetuskan kemarahan netizen kerana membuli ‘mak cik’ di Kelantan baru-baru ini menerusi pautan di bawah.

Tindakan Sekumpulan Pemuda Di Kelantan Ini Buli ‘Mak Cik’ Undang Kemarahan Netizen

Datuk Ayob Khan Baca Talkin, Pesan Kepada Polis Supaya Tidak Terlibat Rasuah Dan Pembelotan

SPRM: Rasuah Tetap Musuh No 1 Negara, Bukan Dadah


Sering Persenda Khutbah Bahasa Asing, Video ‘Jenaka’ Fikry Ibrahim Dikecam Netizen

Nama Fikry Ibrahim menjadi bualan ramai apabila dia memuat naik sebuah video di Twitter miliknya menunjukkan suasana dirinya ‘dijemput’ untuk menunaikan solat Jumaat di Korea Selatan sehingga dikatakan mempersenda agama serta budaya negara berkenaan.

Menerusi video yang dimuat naik pada Jumaat lalu itu, video tersebut juga memaparkan figura imam yang disegani di Korea Selatan iaitu Imam Abdullah Al-Kory memberikan khutbah.

DIJEMPUT SOLAT DI KOREA pic.twitter.com/jVjr4tNlO8

— FIKRY IBRAHIM (@AfikryAibrahim) February 24, 2023

Perkongsian tersebut telah meraih perhatian orang ramai dan rata-rata netizen mengecam tindakan Fikry yang memuat naik konten seperti itu. Malah, ada juga netizen mengatakan tindakannya itu adalah tidak wajar dan tidak kelakar.

Apa yang membuatkan orang ramai marah kerana memaparkan figura Imam Abdullah Al-Kory dan tindakannya dalam video tersebut turut dianggap tidak sopan.

It takes Korean context baru dia ni kena. Dari setahun lepas kot aku tengok dia dok buat lawak dengar khutbah negara asing (content pun ciplak dari Tik Toker Indonesia), tapi krik krik je masa tu. https://t.co/Ccr1Cilm2R

— 𝑨𝒌𝒂𝒖𝒏𝑨𝒏𝒐𝒏 🇲🇾  (@AkaunAnon) February 27, 2023

you are unfunny bro stop doing respectful contents like this. https://t.co/HfpWGYHKm5

Come on bang, you can do better than this. https://t.co/jWo0BNrTrb

— 🇲🇾 دكچهيللين 💫 (@neykehcni) February 26, 2023

perguna agama to make fun of a sermon in a language that's not yours is crazy 💀 https://t.co/7gaF1WIQR9

— istri setia puss (@komirapointutub) February 26, 2023

Bukan itu sahaja, segelintir netizen turut berasa marah kerana video tersebut dilihat seolah-olah mempermainkan agama dan juga ‘menyindir’ budaya di sana. Malah, ada juga netizen mengatakan ini bukan pertama kali Fikry memuat naik video seperti ini.


Sering Sakit Sejak Pindah Rumah, Doktor Akhirnya Terpaksa Keluarkan Helaian Rambut Di Tapak Kaki

Pastinya sangat aneh apabila terdapat helaian rambut pada bahagian dalam tapak kaki namun itulah yang terjadi buat seorang budak berusia 8 tahun di Slim River ini.

Kejadian aneh ini bukan sahaja janggal buat orang ramai, malah sesuatu yang baharu buat seorang doktor dengan 12 tahun pengalaman dimana buat pertama kalinya sepanjang karier beliau terpaksa melakukan pembedahan kecil bagi mengeluarkan sehelai rambut pada tapak kaki kanan .

Menurut Pengasas Perkhidmatan Klinik Doktor Bergerak (DOCMOVE), Dr Hanafi Yahya, pada 11 September lalu beliau didatangi sebuah keluarga bersama kanak-kanak bersuai 8 tahun untuk menerima rawatan.

Difahamkan, kejadian berlaku apabila kanak-kanak bersama keluarganya berpindah pada malam pertama di rumah baharu. Sepanjang tempoh awal berpindah, pesakit ini sering mengadu sakit pada bahagian tapak kaki kanan.

Lebih menghairankan doktor, keluarga memaklumkan rambut yang terdapat pada bahagian tapak kaki pesakit terbabit boleh bergerak sekaligus membuatkan doktor ini pelik bagaimana sehelai rambut mampu memasuki ke dalam tapak kaki pesakit tersebut.

Menggunakan kepakaran beliau, doktor ini telah melakukan sebuah pembedahan kecil yang mengambil masa kira-kira 15 minit bagi mengeluarkan rambut sepanjang 1.5 sentimeter.

Menurut Dr Hanafi Yahya, inilah pertama kalinya beliau terpaksa berdepan dengan situasi mengeluarkan sehelai rambut dalam tapak kaki manusia. Beliau juga turut memanjangkan kesyukuran selepas berjaya mengeluarkan rambut daripada tapak kaki mangsa.

Keadaan pesakit dilaporkan kembali normal selepas pembedahan kecil berjaya dijalankan. Dalam pada itu, Dr Hanafi Yahya mengatakan beliau masih lagi tertanya-tanya megnenai kejadian misteri yang berlaku terhadap pesakit yang dibedahnya.

Tular beberapa hari yang lalu apabila wanita yang mengaku memakai ribuan susuk ini berkongsi keputusan X-ray beliau.

‘Masa X-Ray Nampak, Tapi Waktu Bedah Hilang’ – Viral Gambar X-Ray Wanita Pakai Ribuan Susuk

Seperti Dalam ‘Catch Me If You Can’, Doktor Palsu Berkhidmat Di 16 Hospital Ini Hanya Lulus Darjah 5


Sering Tampak Bergaya, Lelaki Ini Didakwa ‘Songlap’ Dana COVID-19 Dan Bakal Dipenjara 132 Tahun

Valesky Barosy, pemuda berusia 27, sama seperti ‘anak-anak muda berjaya’ yang sering kali mempamerkan kehidupan mewah di media sosial dengan memiliki barangan mewah seperti pakaian berjenama Chanel dan Gucci, jam tangan Rolex serta Hublot dan sebuah Lamborghini Huracan EVO RWD Spyder.

Namun siapa sangka kemewahan dan kejayaannya yang sering kali dipamerkan itu rupa-rupanya hasil pemalsuan jumlah perbelanjaan tahunan, pendapatan dan cukai bagi mendapatkan bantuan dana COVID-19 berjumlah lebih $4.2 juta (RM17.6 juta) menerusi program ‘Paycheck Protection‘ (PPP).

A post shared by Valesky Literson Barosy (@your_favorite_entrepreneur_)

Pihak Mahkamah Persekutuan Miami telah mendakwa Valesky Barosy pada 29 Disember tahun lalu, dengan pelbagai jenis kesalahan seperti lima pertuduhan penipuan transaksi pembayaran, tiga pertuduhan pengubahan wang haram dan satu pertuduhan salah guna kecurian identiti.

Mengikut pertuduhan, dia dan rakan sejenayahnya telah menerima kira-kira USD2.1 juta (RM8.8 juta) pinjaman PPP daripada skim penipuan itu. Jika Valesky Barosy disabit kesalahan, dia bakal dihukum ‘hidup’ meringkuk di dalam penjara sehingga 132 tahun.

Nampaknya ‘my next move‘ Valesky Barosy telah menjadi ‘my last move’ pada kali ini.

Niat mahu membuat konten ‘prank’ akhirnya memakan diri apabila influencer ini bakal dipenjarakan dalam salah satu penjara terburuk di Rusia. Baca lebih lanjut melalui pautan di bawah.

Gara-Gara Konten ‘Prank’, Influencer Rusia Ini Mungkin Dihantar Ke Penjara Gulag

Paing Takhon, Lelaki Terkacak Dunia Yang Kini Dipenjara 3 Tahun Kerana Lawan Kerajaan


Sering Tayang Harta Dan Bermewah Di Dubai, Hartawan Ini Kembali Alami Masalah Kewangan Semula

Kehidupan segelintir hartawan yang memilih untuk menayang kekayaan dan harta mereka tidak hanya berlaku di Malaysia, malah perkara ini turut terjadi di negara luar.

Salah seorang individu yang sebelum ini aktif dengan gaya hidup yang mewah adalah B.R Shetty yang merupakan seorang ahli perniagaan dari India. B.R Shetty atau nama sebenarnya Bavaguthu Raghuram Shetty merupakan seorang jurujual produk Nivea pada awalnya sebelum berjaya menjadi seorang hartawan menerusi perniagaan yang diusahakan.

Menurut laman Forbes pada tahun 2019, B.R Shetty dilaporkan berjaya memiliki jumlah aset bernilai $3.15 bilion (RM13.18 bilion) serta turut tersenarai sebagai antara individu terkaya India. Sangka duit yang dimiliki tidak akan berkurangan dengan mendadak, B.R Shetty dilihat mulai mengubah gaya hidup dengan berbelanja secara besar-besaran.

Walau bagaimanapun, segala kemewahan yang dimiliki nampaknya tidak bertahan dalam tempoh yang panjang. Semuanya berlaku apabila terdapat firma yang berjaya mendedahkan syarikat beliau terlibat dengan masalah kewangan membuatkan B.R Shetty terpaksa menanggung masalah hutang lebih daripada $4 bilion (RM16.74 bilion).

Hal ini membuatkan kekayaan beliau jatuh dengan mendadak kerana terpaksa menanggung hutan syarikat yang tinggi. Beliau juga dilaporkan telah diharamkan dari memasuki Emiriah Arab Bersatu.

Dalam pada itu, berikut merupakan senarai aset yang dibeli beliau sewaktu berada di puncak ‘karier’ beliau.

Sewaktu zaman kekayaan beliau, B.R Shetty dilaporkan berjaya membeli apartmen dua tingkat di bangunan ikonik Dubai iaitu Burj Khalifa.

Bukan sahaja sekadar membeli seunit, malah beliau dilaporkan berjaya memborong semua unit yang berada di tingkat 100 dan tingkat 140. Difahamkan jumlah yang dibelanjakan untuk apartmen ini adalah sebanyak $25 juta (RM104.61 juta).

Beliau dilaporkan sanggup berbelanja mendapatkan apartmen tersebut hanya disebabkan apartmen tersebut mempunyai alamat yang ‘mewah’.

Bukan itu sahaja, beliau juga dilaporkan sering berparti secara besar-besaran serta turut memiliki beberapa kereta mewah seperti Rolce Royce Phantom dan Mercedes Maybach S600. Selain itu, beliau juga turut mempunyai pelbagai lagi koleksi kereta vintaj serta beberapa buah kereta di India di mana beliau jarang menggunakannya.

B.R Shetty dilaporkan tidak terbang bersama para penumpang yang lain sebaliknya lebih selesa untuk terbang bersama jet peribadi beliau. Dilaporkan beliau telah membayar sebanyak $4.2 juta (RM17.57 juta) untuk mempunyai 50% pegangan jet peribadi daripada ahli perniagaan hebat dari Oman.

Dalam pada itu, langit tidak selalunya cerah, hutang tinggi yang ditanggung beliau sejak pada tahun ini membuatkan beliau terpaksa berhenti bermewah serta memilih untuk tidak membuat sebarang pembelian besar sehingga keadaan kewangan beliau kembali pulih.

Situasi yang berlaku terhadap B.R Shetty nyata boleh dijadikan pengajaran khususnya buat mereka yang mempunyai jumlah harta yang banyak serta sering mempamerkan kemewahan kerana dikhuatiri bakal melalui situasi yang sama.

Tular pada minggu ini apabila Langkawi dilaporkan tidak semeriah yang disangka serta berkongsi realiti sebenar pulau tersebut.

Tidak Semeriah Dulu, Wanita Ini Kongsi Realiti Sebenar Langkawi Selepas Dibuka Kembali

Restoran Kopitiam Di New York Mohon Maaf Bagi Gambaran Salah Mengenai Malaysia Dan Nasi Lemak


Sering Tayang Kemewahan Di Media Sosial Jadi Punca ‘Instafamous’ Ini Ditangkap Polis

Mungkin ramai yang tidak tahu, seorang ‘instafamous’ telah tertangkap di Dubai kira-kira sebulan yang lalu. Namanya adalah Ramon Olorunwa Abbas atau lebih dikenali dengan nama Ray Hushpuppi.

Untuk pengetahuan anda, dia adalah seorang rakyat yang berasal dari Nigeria dan beliau sering berkongsi akan kehidupannya yang serba mewah di mesia sosial Instagram. Malah, Instagram miliknya, Hushpuppi mempunyai 2.5 juta pengikut.

Hampir setiap hari dia berkongsi koleksi kenderaan mewah miliknya, ke tempat-tempat mewah di serata dunia dengan menaiki jet peribadi, dan membeli beberapa jam tangan berjenama mewah.

Fellow inmates, Where’s the first place you flying after this is over and with who? I miss being on the go ✈ I’m heading to Ivory Coast 🇨🇮 💵

A post shared by  HUSHPUPPI (@hushpuppi) on Apr 17, 2020 at 6:24am PDT

Malah, dia juga sering membeli-belah pakaian berjenama berharga ribuan dollar dan setiap kali keluaran baharu atau edisi terhad jenama mewah akan dibelinya. Berikutan itu, dia menggelar dirinya sebagai “Billionaire Gucci Master”.

Oleh kerana sering berkongsi segala kemewahan yang dimilikinya di Instagram, secara tidak sedar dia telah menarik minat pihak FBI untuk mengenali siapa dirinya.

Dia sering memberitahu segala kemewahan yang dia ada ini datang dari hasil perniagaannya tetapi dia tidak pernah memberitahu apa jenis perniagaannya kepada umum.

I'm a masterpiece learning to master peace #Gucci #Hublot #LaVidaLoca

A post shared by  HUSHPUPPI (@hushpuppi) on Mar 19, 2017 at 8:43am PDT

I'm not a rich "kid" nor am I called Billy in the streets, But I've done greatly well for "Myself and my Family" and a lot of strangers who are in need, and that for me it's beyond being a rich kid or being called Billy, I'm simply HushPuppi #Gucci #Hublot

A post shared by  HUSHPUPPI (@hushpuppi) on Oct 22, 2016 at 11:49pm PDT

Selama 4 bulan, pihak FBI mengekori dan memantau segala pergerakannya melalui instagram miliknya (Hushpuppi) itu. Akhirnya, kecekapan pihak FBI telah dapat mengetahui bahawasanya Hushpuppi adalah seorang ‘scammer’ dalam talian.

Abbas mempunyai rangkaian pasukan yang terdiri seramai 12 orang. Modus operandi Abbas dan pasukannya adalah menghantar e-mail palsu ke beberapa buah pasukan bola sepak dan bintang-bintang bola sepak yang tertumpu di Liga Perdana Inggeris di UK.

I came, I saw, I hustled and I conquered #MondayMorningMotivation

A post shared by  HUSHPUPPI (@hushpuppi) on May 8, 2017 at 3:58am PDT

Dengan menggunakan kepakarannya, mereka berjaya masuk ke dalam data peribadi perbankan pasukan dan pemain tersebut. Mereka juga mempunyai kepakaran dalam memindahkan wang yang telah di scam itu ke beberapa akaun palsu mereka di beberapa buah negara di serata dunia hanya dengan transaksi dalam talian.

Mereka berjaya memindahkan wang berjuta-juta dollar setiap hari. Setelah pihak FBI mempunyai cukup bukti, mereka dengan kerjasama Polis Dubai merancang penangkapan ke atas Abbas di tempat kediamannya di sebuah kediaman mewah di pusat bandar Dubai.

Operasi khas itu dinamakan ‘Operation Fox Hunt 2’. Abbas dan beberapa orang rakannya berjaya ditangkap pada malam ketika dia sedang tidur. Polis Dubai juga telah membuat video khas pada malam operasi penangkapan Abbas itu.

Kini Abbas atau Hushpuppi serta rakan subahatnya telah dihadapkan di mahkamah DOJ di New York, Amerika Syarikat atas perbuatannya. Lebih menarik, Abbas juga pernah tinggal di Malaysia untuk beberapa ketika.

Begitulah pengakhiran seorang ‘Instafamous’ dengan kehidupan yang serba mewah tetapi palsu. Jangan berkongsi kemewahan sekiranya tangan anda tidak bersih. Mungkin anda tidak sedar dalam anda gembira kerana mendapat populariti dan pengikut yang ramai, ada mata ‘penguasa’ yang memerhati tanpa anda sedari.

Sementara itu, kami ingin kongsikan beberapa artikel berkaitan Instafamous pada pautan di bawah ini.

Netizen Lebih Suka Jadikan Instafamous Bodoh Sebagai Role Model

Tiga Maut Selepas Berenang Dalam Kolam ‘Dry Ice’ Semasa Parti Ulang Tahun Instafamous

Tampil Mewah Dan Bergaya, Tetapi ‘Kantoi’ Mencuri Baju Bernilai Ribuan Ringgit


Sering Tayang Video Pandu Kereta Laju, Lelaki Ini ‘Kantoi’ Bila Polis Jumpa Bahan Bukti

Kadang-kadang nasib tidak menyebelahi diri kita apabila kamera perangkap laju atau pihak polis berjaya merekod dengan radar pengesan kelajuan. Surat saman akan sampai ke tangan tidak lama lepas itu.

Tetapi lain pula ceritanya di Indianapolis apabila seorang lelaki telah memberikan bahan bukti kesalahannya kepada pihak polis secara ‘percuma’ melalui rakaman video yang dimuat naik pada media sosial miliknya.

Pihak Polis Negeri Indiana memulakan siasatan terhadap Gabriel Sleiman selepas video yang dimuat naik ke YouTube pada 18 November tahun lalu. Di dalam video tersebut, dia telah memandu kereta Lamborghini Huracan melebihi 320km/j di sebuah lebuh raya Indianapolis.

A post shared by Gabe sleiman (@keepswingin)

Setelah menonton video tersebut, pihak polis menganggarkan kereta Lamborghini itu memecut sehingga 318km/j ketika bergerak bersebelahan sebuah kereta lain. Gabriel Sleiman telah memandu hampir 4 kali ganda dari kelajuan yang dibenarkan 88km/j pada lebuh raya tersebut.

Bila disoal siasat mengenai kesalahan yang dibuat dalam video tersebut, Gabriel Sleiman mengakui kepada pihak polis bahawa kereta Lamborghini itu miliknya. Tetapi dia mendakwa kereta itu tidak mampu mencapai kelajuan 320km/j dan rakaman video telah ‘disunting’ untuk membuat keretanya kelihatan lebih laju.

Rekod mahkamah negeri menunjukkan bahawa Gabriel Sleiman telah menerima 15 saman berkaitan dengan memandu melebihi had laju sejak tahun 2006 lagi.

Ramai pemandu berasa ‘bangga’ bila video memandu melebihi had laju dan berbahaya mendapat sambutan daripada followers. Tapi ingatlah ribuan views, likes, share dan komen tidak dapat membantu untuk bayar saman yang akan diterima nanti.

Baru-baru ada seorang penyanyi masih boleh ‘berjoget’ walaupun kereta Lamborghini Huracan Performante miliknya baru sahaja mengalami kemalangan.

Baru Sahaja Kemalangan Melibatkan Lamborghini, Penyanyi Ini Masih Boleh ‘Joget’ Dalam Hujan

Nissan Skyline R34 GT-R, Legenda JDM Yang Semakin ‘Mahal’ Walaupun Cecah Usia 20 Tahun

Umpama ‘Godzilla Vs Kong’, Kemalangan Dua Kereta Ini Menjadi Bualan Para Netizen


‘Serius Cute Dan Kreatif!’ – Rakyat Malaysia Terhibur Dengan Iklan Mencuit Hati Tune Protect

Setiap kali nak dekat Hari Raya, mesti kita akan disajikan dengan banyak iklan kreatif yang dibawakan oleh syarikat-syarikat di Malaysia! Ada yang sedih, ada yang gembira dan ada juga yang kreatif dalam menarik perhatian rakyat Malaysia.

Tune Protect juga nampaknya tidak terkecuali. Baru-baru ini mereka ada tampilkan iklan raya yang dilabel netizen sebagai cute dan kreatif.

Nak tahu apa sebab apa iklan ini dilabel cute dan kreatif? Jom kita tengok iklan Zapin TerPaling Raya di bawah.

Iklan ini sebenarnya mengenai T.P. selaku maskot rasmi Tune Protect yang dalam perjalanan untuk pulang ke kampung untuk menyambut Hari Raya.

Nak jadi cerita, T.P. ni langsung tak kisahkan soal keselamatan. Bawa secara melulu serta memotong kereta tak kira masa membuatkan T.P. terlibat dengan kemalangan. Lebih parah, T.P. telah dilanggar dengan seekor kerbau.

Mujur T.P. ada insurans Tune Protect. Dalam erti kata lain, sebarang musibah yang berlaku sewaktu perjalanan akan dilindungi pihak Tune Protect.

Mungkin anda yang tertanya-tanya sebab apa badan T.P. berbentuk jari? Sebenarnya kerana kami ingin tunjukkan kepada anda bahawa semuanya di hujung jari sahaja bersesuaian dengan servis yang ditawarkan Tune Protect. Kreatif bukan?

Nak tahu apa yang lagi best dengan Tune Protect? Tune Protect juga ada sediakan pelbagai jenis insurans mengikut keperluan anda. Sama ada insurans, kereta, insurans kesihatan mahupun perumahan semuanya ada ditawarkan Tune Protect.

Dah tak perlu lagi pening-pening pelbagai insurans di tempat yang berbeza jika semuanya ditawarkan di bawah satu bumbung. Serius memudahkan pengguna.

Sesuai dengan dunia hujung jari, anda boleh dapatkan pelan insurans sepantas tiga minit sahaja. Menariknya, semuanya boleh dibuat menerusi dalam talian sepenuhnya. Jimat masa bukan?

Untuk maklumat lanjut mengenai pelan insurans Tune Protect jom layari laman Tune Protect sekarang.

Oh ya, anda juga boleh dapatkan diskaun dalam talian sebanyak 10 peratus dan pulangan tunai sebanyak 20 peratus. Apa tunggu lagi? Ayuh muat turun aplikasi Tune Protect di Apple App Store atau Google Play Store dan #KlikUntukMula insurans paling epik.


Aiskrim McDonald’s Durian D24 Akan Dijual Kembali Bermula Esok

Nampaknya perisa McDonald’s yang menjadi fenomena tahun lalu, Durian D24 akan kembali berada di pasaran bermula esok. Ianya diumumkan oleh pihak McDonald’s Malaysia menerusi satu posting di laman Facebook mereka.

Tahun lalu, perisa Durian D24 ini adalah perisa yang paling dicari oleh pelanggan McDonald’s dan sentiasa sold out di semua outlet McDonald’s di seluruh negara.

Bagi yang masih berada di sekitar Kuala Lumpur esok (jika tiada cawangan McDonald’s di kampung anda), bolehlah cuba aiskrim ini andai terlepas untuk membeli aiskrim ini tahun lalu. Harap-harap rasanya sama seperti edisi yang sebelumnya.


Serius Ganas, Kisah Kartel Sinaloa Yang Buatkan Kerajaan Mexico Kecut Perut

Perang dadah di antara kartel dan Kerajaan Mexico telah melalui satu masa yang panjang dan lebih sedekad isu ini tidak pernah diselesaikan. Beribu orang telah menjadi korban termasuk ahli politik, pelajar, wartawan dan orang awam.

Lebih 300,000 orang telah menjadi korban sejak perang anti dadah dimulakan pada 2006. Budaya ini terus-menerus menguasai Mexico dan semakin ramai telah menjadi korban nyawa dalam usaha untuk membanteras kartel yang semakin hari, semakin berkuasa.

Negara jiran, Amerika Syarikat telah menghabiskan berbillion dolar untuk membantu Mexico memerangi perang, tetapi sehingga sekarang kartel dadah terus menjadi kuat dan semakin berkembang.

Salah satu usaha Trump untuk memerangi dadah adalah membina tembok tinggi untuk menghalang dadah masuk ke Amerika Syarikat – walaupun kebanyakkan orang nampak tembok ini hanya berfungsi sebagai diskriminasi kepada negara jiran.

Amerika Syarikat bertungkung lumus mahu memerangi dadah disebabkan negara uncle sam adalah lubuk paling besar untuk pasaran dadah.

Drug Enforcement Administration (DEA) dalam laporan yang dikeluarkan menyatakan bahawa dadah seperti heroin, methamphetamine, dan cocaine banyak diimport masuk secara haram ke AS. Tapi sebenarnya, kartel Mexico memegang pasaran heroin dan methamphetamine. Untuk kokaine, kebanyakkannya datang dari Bolivia, Colombia dan Peru.

Amerika Syarikat menyatakan bahawa Sinaloa kartel adalah sebuah organisasi terbesar dunia dalam aktiviti pengedaran dadah.

Ditubuhkan pada 1980-an dan selama penubuhan mereka, Sinaloa kartel telah dipimpin oleh seorang ‘tokoh’ dadah terkenal di dalam siri Netflix, Joaquín ‘El Chapo’ Guzmán. Untuk pengetahuan anda, El Chapo itu bermaksud pendek.

El Chapo pernah dianggap sebagai lelaki terkaya di dunia. Kehidupan dia adalah berkisarkan pengedaran dadah dan dia juga telah menjadi subjek dalam pelbagai siri buku dan juga drama televisyen.

Selama dipimpin oleh El Chapo, Sinaloa kartel mendapat reputasi yang tinggi dan di anggap sebagai kartel paling ganas di Mexico. Mereka telah menjalinkan hubungan yang kuat untuk mendapat akses kepada senjata-senjata merbahaya – peluru berpandu dan senjata api AK-47.

Mereka telah menculik, menyiksa dan menyembelih ahli-ahli kumpulan lain yang tidak bersefahaman dengan mereka. Pantang sahaja bertemu, kartel di Mexico akan berperang bagi menuntut kawasan jajahan mereka.

CNN pernah menulis bahawa pada 2014 sahaja, El Chapo telah membunuh kira-kira 2,000 ke tiga 3,000 orang yang tidak bersefahaman dengan dia.

El Chapo pernah ditangkap pada pada May 1993 dan dijatuhkan hukuman penjara 20 tahun di atas kesalahan mengedar dadah, menculik dan membunuh. Tetapi beliau berjaya meloloskan diri dengan merasuah pegawai-pegawai di penjara dan menurut Malcolm Beith, El Chapo menghabiskan $2.5 juta untuk merasuah semua orang yang terlibat.

Tidak berpuas hati dengan cara kerajaan Mexico menangani isu El Chapo, Amerika Syarikat pada 2004 mengumumkan wang sebanyak $5 juta akan diberikan kepada sesiapa sahaja yang mempunyai informasi ke atas El Chapo.

Uncle sam juga telah membeku semua aset sesiapa sahaja yang mempunyai hubungan dengan El Chapo, termasuk isteri beliau yang melahirkan anak kembar mereka di Los Angelas pada 2011 – salah seorang anak El Chapo, Edgar meninggal dunia pada May 2008 di akibat di tembak di kawasan parkir kereta.

El Chapo sekali lagi berjaya ditangkap dan ditempatkan di penjara dengan sekuriti paling ketat di Toluca, Mexico. Seperti biasa, dia sekali lagi berjaya meloloskan diri dengan cara paling terkenal sekali dengan menggunakan terowong bawah tanah yang dikorek di sebuah rumah berhampiran penjara.

Selepas berjaya melarikan diri dengan cara paling licik di dunia, El Chapo sempat berjumpa dengan Sean Penn dan telah ditemuramah oleh majalah paling popular Rolling Stone di mana dia mengakui mempunyai kapal terbang, kapal selam dan berjuta harta.

Dalam temuramah tersebut, El Chapo mengakui bahawa dia telah menjadi lelaki paling berkuasa apabila menguasai pasaran dadah dan menjadi antara orang yang paling ditakuti.

Tetapi pada 2016, El Chapo ditangkap oleh pihak berkuasa Mexico dalam satu kejadian tembak menembak yang telah membunuh lima orang paling rapat dengan El Chopa. Dia dihantar terus ke Amerika Syarikat pada 2017 selepas kerajaan AS memohon kepada kerajaan Mexico untuk mengadili El Chapo di mahkamah Amerika Syarikat.

Dalam keterangan mahkamah, El Chapo mengakui bahawa dia pernah merasuah bekas Perdana Menteri Mexico, Peña Nieto sebanyak $100 juta tetapi dinafikan oleh pihak Nieto.

Guzmán telah disabitkan dengan 10 tuduhan, termasuk terlibat dalam usaha jenayah yang berterusan, konspirasi narkotik, pengedaran dadah antarabangsa jenis kokain, heroin, ganja dan ubat-ubatan haram. Dia juga disabitkan dengan kesalahan penggunaan senjata api.

Pada Julai 2019, El Chapo dijatuhkan hukuman penjara seumur. Keputusan ini telah mengakibatkan keganasan yang berterusan di Mexico apabila beberapa kumpulan mengambil kesempatan untuk menguasai Sinaloa. Tetapi Sinaloa kartel menjadi semakin kuat dan terus menguasai barat laut Mexico dan sekarang diketuai oleh anaknya, Ovidio Guzmán Lopez.

Apabila anaknya ditangkap oleh pasukan keselamatan Mexico pada Oktober 2019, tentera yang mewakili Sinaloa karteltelah bertindak ganas dengan mengisytiharkan perang ke atas pasukan ketenteraan.

Mereka berperang dengan tentera, membakar kenderaan, dan bahkan mengadakan cuba menyerang penjara sebelum pemimpin mereka dibebaskan. Ia merupakan salah satu tanda bahawa Sinaloa kartel terus berkembang dan menjadi sangat kuat. Biarpun dengan ketiadaan El Chapo.

Berikut adalah cerita lain mengenai dadah yang pernah di tulis oleh kami. Klik pautan di bawah untuk bacaan lanjut.

Hampir Gila Kerana Dadah, Ini Yang Telah Berlaku Kepada Adik Saya

Berhati-Hati Di Lapangan Terbang. Ini Pengalaman Cemas Saya Bila Disyaki Bawa Dadah

8 Perkara Ini Bantu Penagih Dadah Itu Jadi Abstinen


Serius Kasihan: Ini Rupa Hidangan Chicken Popcorn RM13.90 Di TGV Cinemas

Kadangkala apabila pergi menonton filem terbaru di pawagam, selain popcorn teringin juga untuk makan makanan lain yang ada kan? Tetapi pernah atau tidak anda beli makanan yang memang tidak padan dengan harga yang anda bayar?

@fuzirbarry berkongsi di Twitter tentang hidangan Chicken Popcorn yang dibeli oleh rakannya di TGV Cinemas. Beliau bersimpati dengan portion makanan yang diterima oleh rakannya itu.

Member office beli dekat TGV. Chicken Popcorn Rm15.90+soft drink. Ala carte Rm13.90. Tak tahu nak gelak ke nak kesian. Bahahaah @TGVCinemas pic.twitter.com/8MdfDC6M1k

— Uncle Barry (@fuzirbarry) November 6, 2018

Chicken Popcorn berkenaan dijual pada harga RM15.90 (bersama air) atau RM13.90 (ala carte) dan untuk harga yang dibayar, ianya nampak langsung tidak berbaloi. Bilangan potongan ayam pun boleh dibilang dengan jari; hanya 13 potongan kecil ayam dalam kotak berkenaan.

Pengguna Twitter yang lain hanya mampu untuk ketawa dan bersimpati dengan kejadian berkenaan. Pihak TGV juga masih belum membalas tweet Fuzir Barry dan harapnya rakan Fuzir akan diberi set Popcorn Chicken yang baharu oleh pihak TGV. Siapa yang pernah terkena kejadian seperti ini? Boleh kongsi pengalaman anda di ruangan komen.


Serius Kreatif, Influencer Dari Jepun Ini Menukar Barangan Harian Menjadi ‘Designer Goods’

Istilah influencer sering juga diselubungi tanggapan negatif oleh para netizen sehinggakan istilah seperti influenza digunapakai untuk mereka yang popular di media sosial. Akan tetapi, tidak boleh dinafikan bahawa golongan influencer ini memang ramai yang bergaya dan majoriti daripada pengikut mereka juga merupakan penggemar gaya peribadi mereka.

Jepun merupakan sebuah negara yang sering dijadikan contoh dalam industri fesyen kerana stailnya yang kreatif. Rata-rata daripada social media influencer mereka juga sering mengenakan pakaian daripada jenama mewah. Akan tetapi, berbeza dengan Daisuke yang dikenali sebagai @dimda_ di Instagram.

Influencer yang berpangkalan di Jepun ini mulai meminati fesyen seawal usia 11 tahun lagi. Menerusi temubual yang dibuat bersama Stylelumina, dia meminati kepelbagaian fesyen dari banyak negara. Meskipun dia meminati stail fesyen dari Korea Selatan dan Eropah, Daisuke tetap ingin menerapkan keaslian gayanya tersendiri dalam stail peribadinya.

Namun, apa yang menarik tentang Daisuke bukanlah terletak kepada stail fesyennya sahaja tetapi lebih kepada kreativitinya dalam menukar barangan harian menjadi designer goods. Mengambil inspirasi daripada kecantikan yang boleh dilihat disekitarnya, sudah banyak barangan harian seperti pelitup muka yang telah ditukar menjadi barangan berjenama mewah.

“Saya memang meminati barangan vintej. Di Jepun, terdapat banyak barangan berjenama mewah yang rosak yang boleh didapatkan. Oleh kerana saya memang meminati barangan vintej, saya terfikir kalau saya boleh menggunakan semula barangan ini menjadi baru,” Katanya dalam temubual bersama VICE.

Pemegang kopi Louis Vuitton ini merupakan antara ciptaan kreatif Daisuke yang paling popular. Setakat artikel ini ditulis, perkongsian gambar ini telah mendapat sebanyak lebih 21 ribu likes!

Meninjau kepada ruangan komen kepada gambar tersebut, terdapat pelbagai variasi komen yang dapat dilihat. Walaupun ramai yang menyukainya, ada juga yang waswas tentang practicality ciptaan tersebut.

Daisuke turut membalas komen tersebut dan mengatakan bahawa dia sendiri pernah menggunakan pemegang kopi Louis Vuitton tersebut dan ianya praktikal. Menurut Daisuke, inspirasi untuk membuat pemegang kopi Louis Vuitton ini datang daripada pekerjaannya sendiri sebagai Barista.

Anda sering beli buah? Apa yang anda selalu buat kepada net bag buah tersebut? Buang? Mungkin selepas ini anda boleh memikirkan cara untuk menggunakan semula net bag tersebut seperti Daisuke yang menukarkannya menjadi baguette bag berjenama Prada.

Menurut Daisuke, dia selalu merasa tidak sedap hati untuk membuang sahaja net bags daripada epal yang dibelinya. Oleh sebab itu, dia mengubah semula barangan ini daripada membuangnya.

Walaupun barangan ini kelihatan seperti senang untuk dibuat, Daisuke mengatakan setiap barangan ini mengambil masa yang lama untuk dibuat. Bagi yang meminati barangan ciptaan Daisuke, anda boleh lah melihatnya di akaun Instagram beliau kerana buat masa ini, Daisuke tidak merancang untuk menjualnya.

Untuk membaca cerita-cerita menarik mengenai fesyen, klik sahaja pada pautan dibawah!

7 ‘Sneakers Collab’ Hebat Yang Dibuat Eksklusif Untuk Malaysia

Lelaki Berpakaian Wanita, Bergaya Dengan Skirt Ketat Dan Kasut Tinggi Ke Pejabat Setiap Hari


Serius Selesa, Tak Sangka Timberland Guna Tebu Hasilkan Kasut Ini

Jenama Timberland memang terkenal dengan kasut untuk kegunaan kerja berat dan hiking. Tetapi mungkin anda tidak tahu, Timberland juga terkenal dalam dunia Hip Hop.

Timberland menggabungkan gaya, comfort dan ketahanan untuk model Solar Wave Hiker ini untuk digunakan dalam apa juga bentuk muka bumi. Bukan itu sahaja, Timberland menggunakan material kitar semula untuk hasilkan kasut ini serta bahan unik, tebu untuk hasilkan GREENSTRIDE™ COMFORT SOLES.

Kasut ini serius sedap kerana tapaknya terasa ‘bouncy’ bila dipijak. Tonton video ini dan anda boleh cuba sendiri model ini di cawangan Timberland berdekatan anda.

Untuk bacaan lanjut tentang sejarah Timberland, boleh klik pada pautan di bawah.

Bagaimana But Timberland Ini Berjaya Menjadi Ikon Hebat Dalam Dunia Fesyen

Timberland Hadir Dengan Koleksi Earthkeepers® Edition Yang Bergaya Dan ‘Go Green’


‘Serius Tenang Betul’ – Telatah Lelaki Ini Selepas Rakannya Langgar Kereta Buat Netizen Terhibur

Sudah menjadi lumrah apabila kereta dilanggar atau melanggar sesuatu, para pemandu atau penumpang akan terkejut dengan situasi yang berlaku.

Walau bagaimanapun, lain ceritanya pada kali ini apabila tular sebuah video TikTok @NajmanSwandi yang merakamkan detik rakannya melanggar kereta hadapan.

Apa yang membuatkan perkongsian video ini berbeza dengan video yang lain adalah ketenangan individu yang merakamkan video ini beserta nada suaranya yang seolah sangat bersahaja seolah tidak ada apa apa yang berlaku.

Situasi yang berlaku sekaligus telah meraih perhatian para netizen yang turut terhibur serta kagum dengan gaya perakam yang sangat tenang menghadapi situasi yang berlaku. Berikut merupakan respon netizen terhadap isu ini.

Setakat ini, video ringkas yang dikongsikan di TikTok ini telah meraih lebih 2.3 juta tontonan serta lebhi 3,700 komen daripada para netizen.


Serlahkan ‘Bakat’ Terpendam, Netizen Terhibur Lihat YB Faizal Azumu Berlakon Dalam Sebuah Drama

Sebelum ini, YB Khairy Jamaluddin pernah berlakon dalam filem dan drama tempatan. Seperti mengikut jejak langkah beliau, Dato’ Seri Ahmad Faizal Azumu iaitu Menteri Belia dan Sukan (KBS) dikhabarkan berlakon dalam sebuah drama siri.

Terbaharu, seorang pengguna Twitter @pkckAm telah berkongsi sedutan babak dalam sebuah drama Ratu Tenpin 2 dimana menunjukkan seorang wanita diserang dengan dibaling telur oleh beberapa orang penyokong lelaki ketika turun dari sebuah bas.

Mantap, Peja! Dia dah berlakon lah pulak sekarang. Taknak kalah dengan Najib! Bangga teman dengan orang Perak sorang ni! Kipidap! pic.twitter.com/SkE3r57UZC

Mencuri tumpuan apabila wanita itu dilindungi oleh seorang lelaki yang turun daripada bas tersebut dan serangan tersebut berjaya dihentikan. Lebih mengejutkan, lelaki tersebut adalah Faizal Azumu.

Perkongsian sedutan babak tersebut telah meraih perhatian orang ramai dan rata-rata netizen berasa terhibur melihat babak itu serta berseloroh mahu ‘join’ untuk balik telur.

Jangan bazirkan bakat yang ada. Kasi Peja peluang jadi pelakon bukan menteri. https://t.co/wTwOjFRhjp

— Firdaus Samad (@firdsamad) July 22, 2022

Peja buat part time cari duit poket lebih https://t.co/oUl1IlKV4Q

Kalau aku ada job jadi extra untuk baling telur dekat peja ni dah lama aku apply. Dia suruh beli telur sendiri pun aku sanggup. Tapi kena banyak take shot la. Sebab asyik kena cut sebab aku baling telur tak lari². https://t.co/I1oyBM09cZ

— 𝐆𝐔𝐃𝐆𝐀𝐑 𝑨𝒎𝒃𝒂𝒔𝒔𝒂𝒅𝒐𝒓 (@bobbytalkshit) July 21, 2022

— The Garuda (@HRDipendra) July 21, 2022

I LITERALLY LAUGHING OVER THIS SCENE https://t.co/V8FuKyTHMP

— momosushi 🍣 (@badeuminton) July 21, 2022

Tidak hanya itu, ada juga netizen yang memuji lakonan Faizal dalam babak tersebut dan mengatakan tidak patut beliau sia-siakan bakat lakonan yang ada. Bagi anda yang mahu menonton drama ini, bolehlah tonton di Astro Ria setiap hari Isnin hingga Khamis pada jam11 malam.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Dakwa Datang Dari ‘Luggage’, Aaron Aziz Terkejut Dengan Respon Pihak Hotel Selepas Temui Tikus Dalam Bilik

Akui Mampu Berbini Dua Dengan Gaji RM1,500, Luahan Lelaki Ini Undang Kecaman Netizen


Serlahkan Gaya Kreatif, Syarikat Ini Tawar RM40,000 Untuk Anda Jadi ‘KISS NEW YORK LADY’

Makeup merupakan ‘best friend’ wanita dan tipulah jika anda tidak miliki sebarang makeup. Adakah anda pernah mendengar jenama produk terkenal, KISS NEW YORK?

Buat anda yang sudah biasa mendengar atau ianya produk kecantikan kegemaran anda, pastinya anda sudah tahu akan kualiti produk tersebut. Terbaharu, KISS NEW YORK telah bekerjasama dengan pengeluar produk kecantikan tempatan, Yap International Trading Sdn. Bhd. untuk mencari KISS NEW YORK LADY di Malaysia!

KISS NEW YORK LADY 2020 IN ASIA www.kissnewyorklady.com #kissnewyork #kissnewyorklady #kissnewyorklady_malaysia #kissnewyorklady_taiwan #kissnewyorklady_vietnam #kissnewyorklady_philippines #kissnewyorklady_mongolia #kissnewyorklady_myanmar

A post shared by  KISS NEW YORK LADY (@kissnewyorklady_official) on Jul 20, 2020 at 6:14pm PDT

Bermula pada bulan Ogos dan akan berakhir pada bulan Disember, 10 peserta yang popular dan berbakat akan dipilih setiap bulan dan juara bulanan akan layak ke peringkat akhir secara automatik.

Para pemenang akan diumumkan di laman web rasmi KISS NEW YORK LADY ASIA 2020 dan juara akan dapat hadiah wang tunai berjumlah USD 1,000 (~RM4,244) dan 9 pemenang lain menerima peralatan rambut yang lumayan.

Lebih menarik, juara pada peringkat akhir akan menerima hadiah wang tunai sebanyak USD 10,000 (~RM42,440) dan berpeluang ke New York untuk melihat karisma fesyen Big Apple. Semua perbelanjaan akan ditanggung penganjur, cuma perlu berfesyen dengan kreatif dan penuh keyakinan diri sahaja!

A post shared by  KISS NEW YORK LADY (@kissnewyorklady_official) on Jul 22, 2020 at 9:43pm PDT

Bukan sahaja di Malaysia, pencarian jelitawan ini akan dijalankan serentak secara sepenuhnya pada Ogos di Singapura, Taiwan, Hong Kong, Filipina, Vietnam, Myanmar, Indonesia, Thailad dan Mongolia.

1. Berumur 18 tahun dan keatas, dan membeli sebarang produk KISS NEW YORK di Guardian

2. Muat naik gambar atau video secara kreatif di media sosial seperti Facebook, Instagram dan letakkan hashtags  #kissnewyork, #Kissnewyorklady, #kissnewyorklady_malaysia

3. Berikan komen anda selepas menggunakan produk tersebut di sini.

Pihak pengajur berhak untuk mengubah dan menggantikan hadiah pemenang. Malah, jika pihak penganjur mendapati kandungan yang dilampirkan tidak sesuai dan tidak mematuhi peraturan atau tidak memenuhi syarat pertandingan ini,
pihak penganjur berhak memadamkan foto, video dan membatalkan kelayakan peserta tanpa sebarang notis.

Mudah sahaja, bukan? Untuk maklumat lanjut dan ingin dapatkan tips untuk menang, bolehlah layari laman sesawang ini.

Sementara itu, kami ingin kongsikan kepada anda tips kecantikan yang mungkin berguna untuk anda. Klik sahaja pautan di bawah ini.

5 Bahan Semula Jadi Yang Baik Untuk Penjagaan Kulit Anda

13 Produk Kecantikan Yang Anda Wajib Miliki Untuk Tampil Berseri Di Pagi Raya


Seronok Berlumba Lawan Arus, 4 Lelaki Ditahan Polis Semasa ‘Berehat’ Di R&R

Sejak Menteri Kesihatan Khairy Jamaluddin mengumumkan COVID-19 di Malaysia bakal memasuki fasa endemik menjelang Oktober nanti, sudah banyak kelonggaran telah diberikan kepada rakyat untuk meneruskan kehidupan seperti biasa bersama virus ini.

Namun baru-baru ini tindakan empat orang lelaki meraikan ‘kelonggaran’ tersebut dengan berlumba dan melawan arus menggunakan kereta-kereta mewah yang terdiri daripada 2 buah model Nissan GT-R R35, sebuah BMW M6 dan Mercedes-Benz. Akhirnya tindakan berbahaya mereka membawa padah apabila ditahan dalam Operasi Khas Samseng Jalanan pada malam semalam, lapor Harian Metro

Timbalan Pengarah Jabatan Siasatan dan Penguatkuasaan Trafik (JSPT) Bukit Aman Datuk Mohd Nadzri Hussain berkata, pihaknya menjalankan operasi berkenaan dengan kekuatan dua pegawai dan 19 anggota daripada Unit Risikan dan Operasi JSPT Bukit Aman, antara 10 malam hingga 4.45 pagi tadi.

“Pada 11.20 malam pasukan operasi melihat dua kereta jenis Nissan GTR R35 secara melawan arus didapati bersaing secara sendiri sehingga ke susur keluar kawasan rehat dan rawat (R&R) Awan Besar.

“Pada 11.50 malam dua kenderaan lain jenis BMW M6 dan Mercedes-Benz didapati melakukan aksi sama,” katanya dalam kenyataan, hari ini.

Memetik Harian Metro, pada pukul 12.30 tengah malam semua suspek dilihat memberhentikan kenderaan di kawasan parkir R&R Awan Besar dan sepasukan polis kemudiannya menghampiri dan menahan kesemua suspek yang berusia 24 hingga 34 tahun, lalu membawa mereka ke Balai Polis Trafik Kuala Lumpur untuk siasatan lanjut.

Tindakan lebih 10 buah Honda Civic potong treler secara berbahaya mengundang kemarahan netizen. Baca lebih lanjut melalui pautan di bawah.

Netizen Bengang Lihat ‘Geng Honda Civic’ Potong Treler Dan Bahayakan Pengguna Jalan Raya Lain

Kes Harian Belum Berkurangan, Netizen Kecewa Geng ‘Motosikal Besar’ Berkonvoi Dan Langgar SOP

Geng Motosikal Salah Tafsir Kebenaran Aktiviti Permotoran, Kena Kompaun Ketika Berkonvoi


Anda Tentu Teringin Bekerja Di Gerai Waffle Selepas Menonton Ini

Lelaki ini mencuba bekerja di sebuah kedai waffle bernama Waffle House selama 24 jam. Dia mencukur jambangnya, menyarung uniform dan melalui pelbagai perkara menarik dari jam 7 pagi hingga 7 pagi esoknya.

Apa yang menarik ialah Waffle House mempunya lebih 1500 cawangan dan perniagaan waffle ini bermula semenjak tahun 1950’an lagi. Saksikan bagaimana Andrew Knowlton memutar bancuhan tepung menggunakan mesin drill !

p/s : Saya suka waffle kacang + coklat. Anda ?


Seronok Jika Boleh Digunakan Semasa Peperiksaan, Pasti Ujian Matematik Anda Sentiasa 100%

Ini adalah salah satu contoh ciptaan melalui aplikasi mobile yang sangat berguna. Namun jika disalah guna, anak-anak anda akan sentiasa dapat 100% ujian Matematik

Pastikan anak-anak anda tidak membawa smartphone semasa ujian.

Atau mungkin anda sendiri yang nak dapat 100%?


Aiskrim Perisa Nasi Lemak Wujud Dan Anda Boleh Cubanya Jika Ke Alor Setar

Buat peminat aiskrim, perisa apa yang anda paling suka dan perisa apa yang anda inginkan dijadikan sebagai aiskrim? Kalau anda peminat setia nasi lemak, aiskrim perisa nasi lemak memang wujud!

Sedang saya menyusuri timeline Facebook saya, tiba-tiba muncul gambar aiskrim ini; yang dihiasi topping unik siap dengan telur rebus, ikan bilis goreng, timun dan sambal ! Alamak, macam mana nak makan aiskrim ini?

Aiskrim ini adalah menu unik sebuah kedai aiskrim baharu yang terletak di Alor Star, Skream Softserve. Saya juga sempat bertanya kepada pemilik kedai ini adakah ianya benar-benar aiskrim atau nasi lemak yang diisi dalam bekas aiskrim. Tetapi beliau berkata ianya memang aiskrim yang berperisa nasi lemak! Bila makan rasa macam nasi lemak. Menarik sungguh!

Greetings from Skream Softserve! It's our first day operating and see what we've got! It's Nasi Lemak ice-cream! So, see you guys in Caffe Diem! :)

A photo posted by Skream Softserve (@skreamsoftserve) on Jan 20, 2017 at 1:32am PST

Matcha lover anyone? We have Uji Matcha Softserve today! If you're confused, Skream Softserve is an ice-cream pop up store located at Caffe Diem. And, we are close on every Monday. Business resume back on Tuesday, see you! #skreamsoftserve #caffediem

A photo posted by Skream Softserve (@skreamsoftserve) on Jan 22, 2017 at 3:50am PST

Mereka baru sahaja beroperasi dan terdapat perisa aiskrim lain yang boleh dipilih seperti matcha. Jadi kalau anda ke Alor Star, boleh cuba sendiri aiskrim ini yang terletak di Caffe Diem, Alor Star. Caffe Diem ini cafe cun,unik dan famous yang terletak di Jalan Penjara Lama, Pekan Cina, Alor Star.

Boleh ikuti mereka di Instagram di sini. Nanti kalau team Vocket Makan ke utara, mereka akan pergi terjah dan cuba aiskrim ini. Hujung minggu ini mereka tutup sempena Raya Cina. Yang duduk Alor Star, bolehlah cuba dahulu dan komen kepada kami bagaimana rasanya.


Seronok ‘Test Power’ Kereta, Pemandu Mercedes-Benz AMG Nyaris Jadi Punca Kemalangan

Sejak malam semalam tular sebuah rakaman dashcam daripada sebua kereta Mercedes-Benz AMG C63 yang hampir terlibat dalam kemalangan.

A post shared by VOCKET Car Club (@vocketcarclub)

Pemandu berkenaan dilihat memecut laju selepas lampu isyarat bertukar hijau. Berkemungkinan sudah biasa menyusuri jalan tersebut, beliau kekal memecut dan terkejut apabila trafik tidak bergerak di hadapan.

Walau bagaimanapun, pemandu berkenaan tidak lekas panik dan menekan brek dan terus menuju ke bahagian kiri jalan. Nasib menyebelahinya kerana tidak berlanggar dengan mana-mana kereta atau motosikal yang berada di hadapannya.

Berdasarkan komen pengguna Instagram amirsofii di akaun Vocket Car Club, beliau sudah cukup arif dengan jalan tersebut dan berkata pada hari biasa di waktu malam, jalan tersebut sememangnya sunyi dan lengang. Namun disebabkan musim perayaan, kereta menjadi banyak walaupun di waktu malam.

Rata-rata netizen lain yang melihat video berkenaan turut berkata pemandu berkenaan sangat bernasib baik dapat mengawal keretanya dengan baik dan mengelak daripada jadi punca kemalangan.

Tidak kurang juga ada yang meninggalkan nasihat ketika menyusuri jalan yang menaiki ramp atau bukit, elakkan memecut laju kerana anda tidak tahu keadaan trafik di hadapan nanti.

Semoga video ini menjadi pengajaran untuk semua. Elakkan memecut laju di kawasan dalam bandar kerana jalan yang kosong jangan disangka tiada ‘traffic jam’.

Ini beberapa artikel berkenaan kemalangan yang hampir ‘makan’ nyawa. Baca lagi pada pautan di bawah.

Netizen Tergamam Lihat Rakaman Penunggang Motosikal Nyaris Dilanggar Ford Mustang

‘Bagai Telur Di Hujung Tanduk’- Orang Ramai Ngeri Lihat Penunggang Motosikal Tergelincir Dan Nyaris Digilis

Nyaris Digilis Semasa Isi Angin Tayar, Kecuaian Pemandu Lori Treler Ini Buat Netizen Berang


Serpihan Yang Dijumpai Di Pulau Pemba, Tanzania Sah Milik MH370

Misteri kehilangan pesawat MH370 nampaknya semakin pudar apabila pakar dari Biro Keselamatan Pengangkutan Australia (ATSB) baru-baru ini telahpun mengesahkan serpihan yang dijumpai di Pulau Pemba, Tanzania pada 20 Jun yang lalu sah milik MH370.

Kenyataan ini turut dimaklumkan sendiri oleh Kementerian Pengangkutan berikutan penemuan serpihan di Tanzania ini sah milik pesawat Malaysia Airlines, MH370 yang hilang pada 2014.

Menurut Menteri Pengangkutan, Datuk Seri Liow Tiong Lai, serpihan yang ditemui mengandungi angka dan tarikh mengesahkan ia milik pesawat 9M-MRO yang dibina pada 23 Januari 2002.

Pembuat Itali turut mengesahkan bahawa nombor baris 404 pesawat dihantar kepada Malaysia Airlines (MAS) didaftarkan sebagai 9M-MRO (MH370).

“Oleh itu, pakar telah membuat kesimpulan bahawa serpihan tersebut adalah dari pesawat 9M-MRO, juga dikenali sebagai MH370” katanya.

Datuk Seri Liow menjelaskan lagi, penyiasatan lanjut tentang penemuan serpihan ini akan diteruskan dengan harapan boleh membongkar dan memberi harapan baru terhadap penyiasatan MH370 ini.

Dalam satu kenyataan yang lain, ATSB telah berjaya mengenal pasti beberapa nombor bahagian bersama penampilan fizikal, dimensi, dan pembinaan yang disahkan sebagai kepingan serpihan flaperon pesawat Boeing 777.

Serpihan Itu sebelum ini dijumpai oleh nelayan tempatan sebelum diterbangkan ke Australia untuk dianalisa.

Sejak tahun lalu, beberapa serpihan yang dikaitkan dengan pesawat MH370 berjaya ditemui. Namun hanya bahagian flaperon sahaja dijumpai di Pulau Reunion yang telah disahkan milik MH370.

Boleh dikatakan pesawat MH370 masih gagal ditemui walaupu operasi secara besar-besaran pernah dijalankan di selatan Lautan Hindi, tempat yang dipercayai bersemadinya pesawat tersebut.


Serpihan Pesawat Lion Air Ditemui, Pencarian Mangsa Nahas Dan ‘Black Box’ Diteruskan

Indonesia sekali lagi menjadi perhatian dunia apabila pagi tadi, sebuah pesawat Lion Air JT 610 laluan Jakarta-Pangkalpinang dilaporkan hilang 13 minit selepas ia berlepas dari lapangan terbang Jakarta pada 6.20 pagi.

Pihak berkuasa Indonesia mengesahkan pesawat yang membawa 189 penumpang ini terhempas. Kerja menyelamat sudah dimulakan pihak berkuasa Indonesia. Saudara Sutopo Purwo Nugroho menerusi perkongsian di laman Twitter turut berkongsi serpihan barangan yang terapung di permukaan laut adalah daripada pesawat Lion Air.

Crisis Center Penanganan Jatuhnya Pesawat Lion Air JT 610.

Silakan menghubungi crisis center di nomor 021-80820000 dan untuk infomasi penumpang di nomor 021-80820002.

Corporate Communications Strategic of Lion Air, Danang Mandala Prihantoro +62 8788 033 3170 pic.twitter.com/wtUQxVytXt

— Sutopo Purwo Nugroho (@Sutopo_PN) October 29, 2018

Jatuhnya pesawat Lion Air JT 610 di dekat fasilitas Anak usaha PT Pertamina (Persero), Pertamina Hulu Energi Offshore North West Java (PHE ONWJ) di lepas pantai di utara Bekasi, Jawa Barat. Petugas PHE ONWJ melakukan evakuasi dan mengambil dokumentasi. pic.twitter.com/Xq0kQjAWe8

Serpihan pesawat Lion Air JT 610 yang jatuh di perairan Karawang. Beberapa kapal tug boad membantu menangani evakuasi. Video diambil petugas tug boad yang ada di perairan Karawang. pic.twitter.com/4GhKcRYkpG

Serpihan yang ditemui termasuklah cebisan beg milik penumpang dan juga serpihan bahagian dalam pesawat. Wisma Putra masih belum mengesahkan sama ada rakyat Malaysia terlibat dalam nahas ini.

Pesawat Lion Air dari Jakarta to Sumatera ditemui terhempas, selepas 13minit berlepas. Allahu, kita doakan yang baik baik. 😢😔 pic.twitter.com/pafALE2sSa

— Atyn.J (@atynjunaidi) October 29, 2018

Pihak berkuasa Indonesia turutn menugaskan 30 orang penyelam untuk mencari pesawat berkenaan yang pada ketika ini sudah terdampar di dasar laut. Mereka perlu menyelam sekitar 25 hingga 30 meter di kawasan yang telah dikenal pasti untuk mencari pesawat ini.

Faktor mengapa pesawat ini boleh terhempas masih belum dapat dikenal pasti. Pencarian untuk 3 barangan penting iaitu kotak hitam, perakam suara dan perakam penerbangan akan menjadi keutamaan supaya pihak berkuasa tahu punca sebenar mengapa insiden ini boleh berlaku kepada pesawat baharu.

Saat ini tim SAR Basarnas melakukan penyelaman dikoordinat 05 derajat 90' 361" S – 107 derajat 06' 618" E untuk mencari pesawat Lion Air JT 610 yang jatuh di perairan Karawang Jawa Barat. pic.twitter.com/XK0UiSKyfH

Ketua KNKT Soerjanto Tjahjono, menyatakan pihaknya segera mengumpulkan data untuk mencari penyebab jatuhnya pesawat Lion Air JT-610. Pencarian black box untuk mengetahui riwayat komunikasi pesawat menjadi prioritas. #BreakingNews #LionAir #JT610 pic.twitter.com/7NCFH4hkAn

— KOMPAS TV (@KompasTV) October 29, 2018

Sebelum pesawat Lion Air JT-610 terhempas ke dalam laut beberapa minit selepas berlepas, juruterbang pesawat dilaporkan memberi makluman untuk pulang ke pangkalan. Namun beliau tidak sempat untuk membuat demikian.

Model Boeing 373 Max 8 difahamkan adalah pesawat baharu digunakan sejak bulan Ogos 2018 yang lalu oleh pihak Lion Air .Juruterbang pesawat Lion Air JT-610 adalah juruterbang yang sangat berpengalaman, di mana mempunyai rekod penerbangan lebih 5,000 jam.

Buat masa ini, pihak berkuasa Indonesia mengingatkan kepada semua supaya tidak membuat sebarang spekulasi dan hanya mendengar berita daripada sumber yang rasmi sahaja. Presiden Indonesia, Joko Widodo akan membuat sidang media tergempar sedikit masa lagi berkenaan insiden ini. Salam takziah kepada keluarga mangsa yang terlibat.


Sertai Pertandingan Pantun LBS Dengan Tawaran Hadiah Yang Menarik

Pantun suatu masa dahulu digunakan sebagai tujuan komunikasi yang wujud dalam bentuk kiasan. Ia merupakan salah satu kebanggaan orang Melayu yang mempunyai nilai puitis yang sangat tinggi.

Nak berpantun memerlukan kreativiti yang tinggi. Bukan senang nak atur-atur ayat jadi sedap dan paling penting ia perlu mempunyai ritma a,b,a,b di pengakhiran. Terdapat beberapa jenis pantun yang ada contohnya, Pantun Nasihat, Pantun Teka- Teki, Pantun Berkasih-kasihan, Pantun Agama dan sebagainya.

Berpantun memerlukan bakat yang tak semua orang ada. Kalau anda ada bakat dalam berpantun, anda mungkin dikira hebat. Tapi lagi sayang kalau ada bakat berpantun tapi anda malu untuk tunjukkan. Jom sertai pertandingan berpantun dari LBS,  anda boleh menang pelbagai hadiah menarik.

“Kalau awak jual saya beli!”, bukan saja-saja kami nak suruh anda tunjukkan bakat berpantun. LBS nak beri anda peluang untuk memenangi percutian dan juga wang tunai dengan hanya berpantun.

Jangan risau kalau tak menang hadiah tempat pertama sehingga tempat ketiga, sebab anda masih lagi berpeluang untuk memenangi baucar wang tunai SCAPES Hotel, Genting Highlands bernilai RM300. Ada 10 orang akan dipilih. Selain itu, ada juga 12 lagi wang tunai bernilai RM100. Seronoknyaaaa, pantun-pantun dapat RM100.

Sementara itu, tengok dulu video Raya dari LBS, mana tahu mungkin anda akan dapat inspirasi nak berpantun.

Senang sangat nak masuk dan menang hadiah menarik. Sambil-sambil itu, anda boleh sebarkan bakat berpantun dekat orang lain juga.

Seronok berpantun ni, buat otak anda ligat berfikir apa yang anda mahu balas. Lagi seronok kalau pantun anda ada makna yang mendalam.

Mudah saja. Ikut langkah dibawah kalau anda nak sertai pertandingan ini.

25 pemenang yang menghasilkan pantun yang paling kreatif dan juga mempunyai jumlah tanda suka yang paling banyak akan ke pusingan pengundian. Dari situ, orang ramai pula akan undi pantun anda. Setiap orang boleh undi sehingga 10 kali sehari melalui Facebook.

Para peserta digalakkan untuk kongsikan borang pengundian tersebut di laman social Facebook atau Twitter mereka. Siapa yang dapat undian paling banyak akan menang.

Anda kena lihat dulu SCAPES Hotel, Genting Highlands ini. Memang cantik betul.

Untuk maklumat lanjut, sila klik di sini. Selamat berpantun!

– Info terbaru ini dikemaskini pada 11 Mei 2021


Seruan Keganasan? Instagram Tanda Story Anak Najib Sebagai ‘Maklumat Palsu’

Status Nooryana Najwa Najib, anak kepada bekas perdana menteri Najib Abdul Razak mendapat amaran daripada Instagram sebagai maklumat palsu. Ini selepas beliau memuat naik satu kata-kata yang menyeru kepada perlawanan menentang ketidakadilan.

Beliau yang mesra dikenali sebagai Yana Najib telah memuat naik satu kata-kata yang terkenal iaitu ‘When injustice becomes law, resistance becomes duty.‘ Kata-kata ini terkenal disebabkan ia menyeru kepada perlawanan dengan sistem yang tidak adil.

Bagaimanapun, Instagram telah memuat naik satu informasi Fact Checker di Instagram Story Yana Najib, di mana mereka menyatakan bahawa ia adalah maklumat palsu kerana Thomas Jefferson tidak pernah mengeluarkan kata-kata tersebut.

Tidak pasti Instagram Story yang dimuat naik oleh Yana Najib itu ditujukan kepada siapa, namun kebanyakan pengguna maya percaya ia ada kaitan dengan kes SRC yang kini sedang dihadapi oleh ayahnya di mahkamah.

Najib’s daughter’s post gets flagged on Insta. I thought it’s because she appears to be calling for violence if her dad goes to jail. Turns out this is a bogus Jefferson quote. pic.twitter.com/1WOOz7sBFo

— Tom Wright (@TomWrightAsia) August 18, 2022

Melalui ciapan Tom Wright, pengasas Project Brazen, beliau berkata bahawa Instagram Story yang dimuat naik oleh Yana Najib itu ditanda sebagai maklumat palsu disebabkan beliau menyeru kepada keganasan jika ayahnya dimasukkan ke dalam penjara.

“Status anak perempuan Najib ditanda di Insta. Saya fikir ia adalah kerana dia nampaknya menyeru [kepada] keganasan jika ayahnya dipenjarakan. Ternyata ini adalah petikan Jefferson palsu,” katanya.

Selain itu, beberapa pengguna maya yang lain turut memberi reaksi yang sama apabila status Yana Najib di Instagram Story telah ditanda sebagai maklumat palsu oleh Instagram.

Owh no, little missy who grew up with a silver spoon in your mouth, you don’t get to quote Thomas Jefferson !! And speak about justice @yananajib pic.twitter.com/vCuyabbhJz

— Thulsi Manogaran 🇲🇾 (@thulsimanogaran) August 18, 2022

The Instastory has been flagged by Instagram as it contains false information. Interesting. https://t.co/sQmWhw5XgW pic.twitter.com/o4Mx1Xd1eb

— Hadi Azmi (@amerhadiazmi) August 18, 2022

— Aysha Ridzuan (@ayshardzn) August 18, 2022

Untuk rekod, hari ini merupakah hari keempat pendengaran rayuan Najib bagi mengetepikan sabitan dan hukumannya dalam kes rasuah SRC International RM42 juta di Mahkamah Persekutuan.

Pada 28 Julai 2020, Mahkamah Tinggi Kuala Lumpur memutuskan Najib bersalah atas satu pertuduhan salah guna kuasa, tiga pertuduhan pengubahan wang haram dan tiga pertuduhan pecah amanah jenayah.

Hakim Mohd Nazlan Mohd Ghazali turut menjatuhkan hukuman namun membenarkan permohonan peguam agar ia ditangguhkan sementara menunggu rayuan.

Pada 8 Disember tahun lalu, Mahkamah Rayuan menolak permohonan Najib dan mengekalkan sabitan ke atasnya.

Nooryana Najib jawab Leissner hanya bantunya dapat jawatan ‘Intern’ di London. Rujuk pautan di bawah untuk membaca.

Nooryana Najib Jawab Leissner Hanya Bantunya Dapat Jawatan ‘Intern’ Di London

Beg Tangan Rosak, Rosmah Mahu Kerajaan Bayar Ganti Rugi Atau Gantikan Dengan Yang Baharu

Tiada Penjarakan Sosial Daripada Penyokong Najib, Netizen Jangka ‘Kluster Bossku’ Dalam Pembikinan


Amazon Key Membenarkan Kurier Masuk Ke Dalam Rumah Walaupun Anda Tiada

Sekiranya anda mengikuti bisnes Amazon, pastinya anda cukup kenal bagaimana syarikat ini begitu komited dalam memberikan servis penghataran yang terbaik buat para pelanggan. Bermula dengan Amazon Prime yang menawarkan penghantaran pada hari yang sama, syarikat ini meneruskan pula penghantaran yang lebih pantas dengan servis penghantaran menggunakan dron.

Kini melalui Amazon Key, pengguna berpeluang mendapatkan barangan dihantar terus ke dalam rumah meskipun anda tidak berada di kediaman anda. Apa yang perlu pengguna dapatkan hanyalah Amazon Cloud Cam dan Amazon Smart Lock. Tonton video ini untuk mendapatkan idea penuh bagaimana Amazon Key berfungsi.


Servis Google Akan Berfungsi Seperti Biasa Untuk Model Huawei Sedia Ada

Ianya satu tamparan yang hebat buat Huawei apabila mereka kini berdepan sekatan dagangan oleh Amerika Syarikat yang menyebabkan Huawei akan hilang akses untuk menggunakan perisian Android dan Google serta merta.

Huawei Technologies bersama 70 syarikat yang mempunyai kaitan dengan Huawei telah disenaraihitamkan oleh pentadbiran Donald Trump. Kini, Huawei tidak lagi boleh membuat sebarang urus niaga dengan mana-mana syarikat di Amerika Syarikat tanpa kebenaran kerajaan Amerika Syarikat.

Berikutan keputusan itu, wakil daripada Google mengeluarkan kenyataan yang mereka perlu mengikut arahan yang dikeluarkan. Pada ketika ini, model Huawei sedia ada boleh terus menggunakan aplikasi Google Play dan sistem Android.

“Buat masa ini, pengguna sedia ada Google Play dan boleh terus menggunakan segala fungsi yang ada pada peranti Huawei mereka,” menurut kenyataan daripada Google.

For Huawei users' questions regarding our steps to comply w/ the recent US government actions: We assure you while we are complying with all US gov't requirements, services like Google Play & security from Google Play Protect will keep functioning on your existing Huawei device.

Kenyataan tambahan ini dibuat selepas Google mengeluarkan kenyataan bahawa syarikat itu akan menggantung bisnes dengan syarikat China itu yang pada ketika ini merupakan pengeluar telefon pintar kedua terbesar dunia di belakang Samsung.

Ini bermakna, model akan datang daripada Huawei tidak lagi akan mempunyai akses untuk servis Google termasuklah Google Play Store, Gmail dan juga YouTube.

Huawei bagaimanapun berkata mereka sudah bersedia sejak setahun yang lalu jika berdepan dengan perkara seperti ini. Pelan alternatif Huawei adalah mereka sudah menghasilkan operation system (OS) versi mereka sendiri yang akan digunapakai oleh telefon pintar serta komputer keluaran mereka yang akan datang.

Adakah OS terbaru Huawei ini akan lebih bagus daripada Android? Tetapi jika ianya tidak boleh mengakses perkara penting untuk kegunaan harian pengguna, maka pasti ramai yang akan berpindah ke jenama telefon yang lain di masa akan datang.


Servis ‘GrabCar Rental’ Mula Ditawarkan Sekitar Kuala Lumpur

Mula menawarkan servis sewaan kenderaan bagi para pemandu untuk menjalankan servis e-hailing Grab, kini servis ini diperluaskan buat para pengguna pula sekitar Kuala Lumpur.

Berbeza dengan servis GrabCar biasa, servis ‘GrabCar Rental’ menawarkan perkhidmatan sewaan dengan cas bayaran mengikut jam. Cas yang ditawarkan pula sudah termasuk dengan cas petrol kenderaan yang disertakan sekali.

Selain itu, servis ini tidak ditawarkan secara 24 jam sebaliknya cuma ditawarkan pada jam 9 pagi sehingga 8 malam. Pastinya servis ini lebih dipilih untuk golongan bekerja yang ingin sesebuah tempat dengan lebih mudah dan fleksibel di dalam waktu bekerja. Berikut merupakan cas yang dikenakan Grab berdasarkan servis yang ditawarkan.

Setakat ini, GrabCar Rental cuma ditawarkan di KLCC dan dijangka lebih banyak tempat bakal ditawarkan Grab untuk servis ini sekitar Kuala Lumpur.


Servis GrabExpress Mula Beroperasi Sekitar Lembah Klang

Sekiranya bisnes Grab melibatkan e-hailing serta penghantaran makanan, kini sebuah lagi bisnes terbaru yang dijalankan dibawah syarikat yang sama dalam menawarkan servis penghantaran barang iaitu GrabExpress.

Difahamkan servis terbaru ini antara inisiatif Grab dalam menawarkan lebih banyak fasiliti buat para pengguna menerusi dana yang diterima. Untuk pengetahuan, perkhidmatan ini sebelum ini ditawarkan di Singapura, Thailand, Indonesia dan Vietnam.

Melalui servis ini para pengguna berpeluang menghantar barangan atau dokumen ke destinasi yang dipilih dengan lebih mudah. Menariknya, anda juga berpeluang menggunakan fungsi ‘muti-stop’ yang membolehkan anda membuat pesanan penghantaran ke beberapa tempat yang berbeza.

Menariknya, servis ini turut dilengkapkan dengan jaminan insurans barangan sehingga RM500. Dalam erti kata lain, anda tidak perlu khuatir mengenai keselamatan barangan yang diterima mahupun yang dihantar.

Selain itu, anda juga berpeluang menerima penjimatan sebanyak RM5 untuk satu kali servis melalui kod ‘GRABPEXPRESS’. Promosi ini dikhaskan buat 1,000 pelanggan terawal. Pastinya servis ini antara yang memudahkan pengguna khususnya buat mereka yang menhantar barangan kepada pelanggan dikawasan sekitar.


ServisHero Menawarkan Servis Kejutkan Pengguna Bangun Sahur Sepanjang Bulan Ramadhan

Adakah anda seorang yang susah untuk bangun sahur? Atau mungkin anda tidak mempunyai sesiapa untuk mengejutkan anda di waktu awal pagi. Jangan risau, kini dengan ServisHero segalanya menjadi lebih mudah.

ServisHero yang sememangnya terkenal dengan penawaran servis yang pelbagai termasuk kini perkhidmatan pembersihan, membaiki paip, elektrik dan sebagainya bakal meneruskan servis yang dilancarkan pada tahun lepas iaitu menggerakkan orang ramai untuk bangun bersahur.

Servis ini bakal dijalankan sepanjang bulan Ramadhan ini dengan bayaran RM20 untuk satu bulan. Apa yang perlu anda lakukan jika berminat dengan servis kejut sahur daripada ServisHero adalah layari laman web mereka di sini dan memasukkan butiran yang diperlukan untuk mengaktifkan servis ini. Sangat mudah! ServisHero bakal kejutkan anda seawal jam 5 pagi.

Selain itu, ServisHero turut menyediakan servis membersihkan rumah sepanjang bulan Ramadhan. Anda boleh dapatkan servis ini dengan harga diskaun RM20 dengan memasukkan kod ‘RAMADAN2017’.


Ramai Yang Menangis Kerana Kisah Aiskrim Terakhir Daripada Mak Ini

Nota Editor : Kisah aiskrim penuh bermakna ini asalnya telah dipaparkan di fb page Friends of BN. Kami kongsikan semula catatan yang sangat menyentuh hati ini untuk tatapan anda. Pesanan mesra dari kami, hargai dan sayangi ibu bapa selagi mereka masih ada di dunia.

Air tangan mak memang sentiasa the best, tiada tandingannya. Aaahh, tiba-tiba bawang masuk mata pula.  Rindu mak, rindu ayah.


‘Servis ICU HKL Macam Gampang’, Ini Jawapan Seorang Doktor Semua Kena Tahu

‘Servis ICU Hospital Kuala Lumpur Macam Gampang’ – Azwan Ali.

Saya dikirimkan screenshot ini oleh salah seorang sahabat saya. Beliau memohon saya memberi pencerahan berkenaan kenyataan saudara Azwan Ali.

Saya tidak tahu apa yang menyebabkan Azwan Ali begitu marah sehingga mengeluarkan kata-kata sedemikian. Mungkin ada sesuatu yang berlaku. Namun saya ingin menjelaskan beberapa perkara agar beliau dan masyarakat tidak salah faham.

Pertama sekali adalah berkenaan availability antivenom. Sememangnya antivenom cuma boleh diperolehi di hospital kerajaan sahaja.

Tiga buah hospital swasta terkenal di Kuala Lumpur yang saya hubungi iaitu Prince Court Hospital, Gleneagles dan KPJ tidak menyimpan stok antivenom. Kesemua mereka apabila diajukan soalan tentang ini, telah menjawab mereka akan merujuk kes gigitan ular ke Hospital Kuala Lumpur atau mana-mana hospital kerajaan yang berdekatan.

Demikian juga hospital swasta di negeri-negeri lain. Mereka akan merujuk kes gigitan ular ke hospital yang mempunyai Pakar Kecemasan bagi tujuan rawatan lanjut.

Jadi, sungguhpun anda memegang kad insurans yang mahal dan hebat-hebat, jika anda dipatuk ular berbisa dan memerlukan antivenom, anda akan dirujuk ke hospital kerajaan yang anda tidak gemari ini juga.

Ini boleh difahami sebenarnya kerana antivenom adalah amat mahal harganya, menjangkau ribuan ringgit. Sea snake antivenom misalnya, berharga RM13,500 sebotol.

Jadi, tidak kos efektif bagi hospital swasta untuk membeli ubat semahal ini yang amat jarang kes seumpamanya. Mereka menjalankan perniagaaan dan perlu memikirkan pulangan yang berbaloi dengan modal.

Namun, kerajaan Malaysia memikirkan tentang kebajikan rakyatnya. Ke mana lagi mereka boleh pergi untuk rawatan bagi kes-kes seperti ini.

Stok-stok antivenom dibeli oleh Kerajaan Malaysia dan dibekalkan di hospital-hospital yang mempunyai kepakaran untuk menguruskan sakit berkenaan.

Semua harus faham bahawa tidak semua kes gigitan ular memerlukan rawatan antivenom.

Hanya 18 daripada 40 spesis ular darat di Malaysia adalah berbisa. Malah, sekalipun kita digigit oleh spesis ular berbisa, tidak semestinya kita memerlukan antivenom kerana majoriti gigitan ular adalah dry bites (patuk dan lari tanpa dos lethal bisa ular masuk ke badan).

Jika setiap klinik hendak dibekalkan stok antivenom, ini sudah tentulah merupakan satu ketirisan kerana ada kawasan-kawasan tertentu yang mungkin hanya mempunyai kes gigitan ular 5 tahun sekali. Takkan nak biarkan antivenom yang mahal seperti itu terperam macam pekasam sehingga tamat tempoh? Oleh itu, kami ada mekanisme pengagihan antivenom berdasarkan keperluan yang sudah dikaji dan diteliti.

Keduanya, sekiranya perlu diberikan antivenom, ia mestilah keputusan yang dilakukan oleh doktor pakar kecemasan setelah menilai keadaan pesakit. Antivenom perlu diberi di bawah monitoring yang rapi. Ia hanya dilakukan di zon merah Jabatan Kecemasan. Klinik-klinik kerajaan tiada fasiliti ini dan bukan merupakan tempat yang sesuai untuk memberi rawatan antivenom.

Pelbagai perkara yang boleh berlaku seperti kemerosotan keadaan pesakit yang memerlukan intervention segera seperti intubation dan bantuan pernafasan. Disebabkan inilah, rawatan antivenom hanya boleh diberi di fasiliti yang mempunyai kelengkapan merawat pesakit kritikal iaitu di zon kritikal Jabatan Kecemasan.

Saya kurang faham mengapa ICU HKL dikaitkan dengan perkara ini. Tidak semua kes gigitan ular yang memerlukan antivenom perlu dirawat di ICU.

Majoriti dirawat di Jabatan Kecemasan dan wad biasa sahaja, melainkan mereka memerlukan bantuan pernafasan. Jadi mengapa ICU HKL pula menjadi mangsa dan dimarahi? Ini adalah tidak adil untuk mereka.

ICU HKL adalah merupakan ICU terbesar dan terbaik di negara kita. Tiada hospital swasta atau hospital kerajaan lain yang berani mendabik dada mereka lebih hebat dari ICU HKL. Para pakar seluruh negara termasuk dari hospital swasta amat menghormati HKL kerana para sifu, otai, mahaguru segala disiplin bermastautin di sana.

Kehebatan HKL ini diiktiraf hatta ketika lawatan Presiden Obama.

Pasukan perubatan Presiden Obama telah melakukan tinjauan berkali-kali selama berbulan-bulan sebelum lawatan Presiden Obama. Mereka mencari hospital terbaik yang boleh merawat Presiden mereka jika berlaku sebarang kejadian yang tidak diingini.

Segala aspek ditinjau terutamanya aspek kepakaran, availability multidisiplin, fasiliti dan kelengkapan sebagainya. Tinjauan turut dilakukan di hospital-hospital swasta yang berdekatan. Akhirnya mereka memilih HKL sebagai hospital yang akan merawat Presiden Obama. Keputusan mencerminkan kualiti dan standard HKL.

Jadi amat lucu dan tidak patut bagi staf dan doktor-doktor ICU HKL dimarahi sehingga hendak diludah seperti ini. HKL adalah centre of excellence dengan pelbagai pencapaian antarabangsa.

Terbaru, HKL telah memenangi anugerah bertaraf dunia Best Hospital Brand Award 2016 mengalahkan semua hospital lain termasuk hospital swasta bagi kategori Healthcare yang dipilih oleh Global Brands Magazine UK!

Perkhidmatan kesihatan kita juga dinilai sebagai nombor tiga terbaik di dunia oleh tinjauan International Living di Amerika Syarikat. Kita hanya di belakang Perancis dan Uruguay sahaja.

Saya hairan dengan mentaliti rakyat kita dewasa ini. Baru beberapa hari lepas doktor HKL dimaki sebagai babi, kali ini pula.

Ludah dan makilah HKL dan petugasnya wahai rakyat di kala dunia mengiktiraf HKL dan perkhidmatan kesihatan Malaysia sebagai antara yang terbaik di dunia.

BACA: Startup Cari Dan Tempah Doktor Terima Dana Pelaburan Dari Putera Brunei


Servis Penghantaran Makan Menggunakan Dron Bakal Diperkenalkan Di Cyberjaya

Sejak akhir-akhir ini seiring dengan kebanjiran servis penawaran penghantaran makanan, orang ramai dilihat lebih selesa dengan memesan makanan terus ke rumah atau pejabat mereka.

Terbaru, servis penghantaran makanan ini bakal dipertingkatkan lagi dengan penghantaran terus menggunakan dron. Menariknya, servis ini bakal dimulakan tidak lama lagi sekitar akhir bulan ini.

Menurut CEO Average Dron Sdn Bhd, Hamdee Hamdan, servis penghantaran makanan menggunakan dron ini cuma mengambil masa sekitar 12 minit selepas tempahan dibuat. Syarikat ini juga bakal berkolaborasi bersama Futurise yang dikelolakan oleh Cyberview dibawah Kementerian Kewangan.

Untuk masa terdekat ini, servis ini bakal ditawarkan sekitar Cyberjaya terlebih dahulu sebelum ditawarkan di beberapa kawasan lain. Servis yang ditawarkan bakal meliputi kawasan sekitar dua kilometer daripada bangunan Futurise yang terletak Cyberjaya manakala cas penghantaran yang dikenakan cuma RM2.50. Agak menarik untuk menyaksikan bagaimana servis ini diperluaskan serta digunakan orang ramai kelak.


Ketahui Hak Anda, Servis Percuma Selepas Pembelian Motor Baru

Bagi sesiapa yang membeli motor baru, kebiasaannya kita akan mendapat khidmat servis percuma.

Sebenarnya, khidmat servis percuma tu memang hak pembeli dan datangnya daripada kilang untuk diberikan kepada pembeli.

Pembeli akan dapat kupon yang datang kilang dan berhak untuk buat servis di mana-mana wakil pusat servis. Bukannya kena kembali ke kedai yang kita beli. Apabila kita buat servis ke mana-mana wakil servis, kupon akan diberi dan wakil servis akan tuntut balik ke cawangan utama.

Mungkin akan kata, “Ala, berapa sangatlah harga servis tu. Minyak hitam dan penapis minyak tu kena bayar sendiri”.

Inilah mentaliti yang diambi kesempatan oleh penjual dan wakil pusat servis. Kebanyakan kita tak pernah tahu pun kewujudan kupon tersebut dan sangkakan ianya adalah ehsan daripada wakil jualan dan pengedar.

Untuk Yamaha, di kompleks Yamaha Hong Leong Sungai Buloh, kupon itu berharga RM30. Kalau 10 kali servis dah RM300. Kalau 20 motor, dah boleh beli 1 motor Yahama LC tanpa insurans dan cukai jalan.

Malah, ada sesetengah kes, penjual tu langsung tak bagi servis percuma dan kononnya tidak layak menerimanya.

Kes aku, aku beli motor baru. Sebab diskaun yang tinggi dan bawah harga pasaran untuk on the road. Katanya aku tak dapat 10 servis percuma. Jadi aku pergilah ke kompleks Hong Leong Yamaha untuk servis.

Aku lagi suka ke sana berbanding bengkel-bengkel yang tak ada etika khidmat pelanggan. Kita tanya lebih-lebih atau tak puas hati, pomen buat muka marah atau perli-perli. Biarlah bayar mahal sikit, janji puas hati. Bukannya demand atau bossy. Aku tanya soalan teknikal sebab aku nak belajar.

Jadi masa di sana, mereka minta kupon tu, aku jawab tak terima sebab katanya aku tak layak sebab dia bagi harga murah. Dia tanya aku harga, aku jawab sekian-sekian, dia kata memang murah.

Tetapi kalau kedai tu bagi percuma pun, aku tetap layak menerima kupon tu sebab ianya datang dari kilang. Dan dia bagi penerangan seperti di atas.

Kita boleh pergi mana-mana wakil servis, dan wakil servis yang kita servis motor boleh tuntut dari Hong Leong Yamaha.

Nampaknya aku dah kena tipu. Dulu masa bujang aku belikan adik aku motor, bersusah payah dia pergi balik ke kedai tempat aku beli motor tu untuk servis percuma. Kedai yang tipu aku kata tak layak dapat percuma ni ada di Taman Tun Ismail. Budak-budak Sungai Penchala tahulah kedai motor mana satu. Sederet dengan 2 bank kedai motor tu.

Kalau sesiapa yang rajin baca manual kenderaan seperti aku, pada jarak (mileage) tertentu wakil pengedar patut periksa bahagian lain seperti break, lampu, karburetor dan berbagai-bagai lagi seperi yang ditulis dalam manual. Itulah gunanya servis percuma itu selepas pembelian motor. Ianya untuk memastikan motor dalam keadaan baik.

Ada jadual tertentu untuk servis tertentu sepertj dalam buku manual kenderaan yang kita beli. Malah, kita patut dapat satu lagi buku yang menyatakan jarak tertentu, bahagian motor tertentu masih lagi bawah waranti tertentu.

Untuk pengetahuan semua, aku cuba tanya pemilik-pemilik superbike yang datang ke Kompleks Hong Leong Yamaha Sungai Buloh, semua kata dapat kupon tu. Nampak sangat benda ni mereka lakukan ke pemilik motor kapcai seperti motor aku.

Ketahui hak anda, jangan biarkan anda ditipu walaupun anda rasa berapalah sangat. Tetapi sebenarnya mereka ambil untung beribu-ribu atas ketidakpedulian anda.

Kalau siapa nak kata, “huyyo motor baru”. Ketahuilah yang aku jual kereta dan motor lama adik aku untuk beli motor ni.

Aku dah jangka dah minyak akan naik mendadak lagi-lagi penghujung tahun 2016 dan ke atas. Aku dah tak larat tanggung duit minyak RM400-600 sebulan. Sekarang ni, aku cuma belanja RM6 seminggu untuk motor.


Servis S, Teknik Hebat Keluarga Sidek Yang Diharamkan Daripada Kejohanan Badminton Dunia

Sememangnya tidak perlu diperkenalkan lagi legenda dunia badminton tanah air iaitu Misbun, Razif, Jalani, Rahman dan Rashid.

Anak-anak Sidek ini dahulunya pernah menggegarkan dunia dengan aksi pukulan servis unik digelar ‘Servis Sidek’ atau ‘Servis S’ yang diperkenalkan oleh Misbun Sidek.

Disebabkan teknik ini, mereka berjaya menumbangkan hampir keseluruhan pemain badminton handalan dunia dengan mudah sekali. Setiap pukulan servis yang dilakukan  akan menghasilkan satu mata buat mereka.

Tambah teruja, mereka berjaya mencipta sejarah dan mengharumkan nama Malaysia dalam kejohanan terbuka dunia seperti All England, Piala Dunia Badminton dan Sukan Olimpik berkat teknik servis ini.

Lain orang, lain caranya. Difahamkan teknik ‘Servis Sidek’ ini diajar dengan cara memegang bulu tangkis menghala ke bawah lalu menolaknya pada bahagian sisi bulu dengan mengayunkan pergelangan tangan.

Selepas dipukul, bulu tangkis tersebut akan berputar-putar dalam keadaan arah yang tidak boleh dijangka oleh pihak lawan. Hal ini menyebabkan pihak lawan sukar untuk membalas pukulan servis tersebut dengan sempurna.

Ada yang terkandas di jaring dan juga terpukul bulu tangkis secara ‘tanggung’ sekali gus memudahkan anak-anak Sidek melakukan pukulan smash ke arah lawan. Seandainya tersalah langkah, bulu tangkis yang dilemparkan juga boleh tersangkut pada raket pihak lawan. Menarik bukan?

Lumrah kehidupan, apabila seseorang itu sentiasa hebat dalam segala hal pastinya ada mereka yang bersifat iri hati. Khabarnya, pukulan ‘Servis Sidek’ ini diharamkan dan ditentang keras oleh pemain badminton di negara Barat kerana teknik ini berpotensi untuk menjatuhkan ranking mana-mana pemain yang menjadi pesaing kepada anak-anak Sidek.

Disebabkan kekalahan teruk yang sering dialami pemain badminton England dan Denmark gara-gara pukulan tradisi ini, pada Mei 1981, satu perutusan dihantar kepada Persatuan Badminton Antarabangsa (IBF) untuk meminda peraturan badminton baru dan mengharamkan ‘Servis Sidek’ ini.

Walau bagaimanapun, cadangan tersebut dihalang oleh pihak persatuan badminton Malaysia, Indonesia dan disokong oleh China. Disebabkan gagal mendapatkan kata sepakat, ‘Servis Sidek’ masih dibenarkan oleh IBF dalam kejohanan yang seterusnya.

Pada Mac 1982, semasa kejohanan terbuka All England berlangsung di Wembley, Malaysia pada ketika itu diwakili oleh Razif (19 tahun) dan Jailani (18 tahun) menang dalam acara beregu menentang pasangan Scotland dengan menggunakan kaedah servis ini.

Suasana bertambah ‘hangat’ dan pada 15 Mei 1982, satu perdebatan mengenai ‘Servis Sidek’ dilakukan semasa Mesyuarat Agung Tahunan IBF. Wakil Denmark mendakwa bahawa pukulan servis pada sisi bulu tangkis adalah satu kesalahan.

Pengerusi IBF juga akui benda yang sama dan anggap teknik ini memberikan peluang mudah untuk anak-anak Sidek menang dalam setiap perlawanan. Setelah dianalisis pakar, teknik servis ini rasmi diharamkan atas alasan ianya menghasilkan dua sentuhan pukulan secara serentak iaitu pada bahagian bulu dan kepala bulu tangkis. Umum tahu bahawa memukul dua kali bulu tangkis secara serentak adalah diharamkan dalam peraturan IBF.

Alasan tersebut diterima logik, akhirnya ‘Servis Sidek’ diharamkan dalam semua kejohanan antarabangsa bermula 1 Julai 1982 sehingga ke hari ini. Apa boleh buat, kuasa veto Barat sememangnya tiada tandingan dan Malaysia terpaksa akur dengan keputusan tersebut walaupun kesimpulan yang dibuat adalah sangat tidak relevan.

Seandainya teknik servis ini mula diperkenalkan dalam kalangan pemain badminton di negara Barat, mungkin tiada bantahan yang mampu dibuat oleh mana-mana pihak terutamanya negara Asia dan sudah pasti ia masih relevan digunakan sehingga hari ini.

Misbun sendiri secara live tahun lalu bercerita dengan teliti bagaimana servis ini dilakukan. Baca lagi pada pautan di bawah.

Misbun Kongsi Kisah ‘Servis Sidek’ Yang Sangat Digeruni Lawan Satu Ketika Dahulu

‘Setiap Ahad Buat Macam Final’ – Peminat Badminton Kagum Dengan Ketegasan Dan Nasihat Misbun Sidek

Lee Chong Wei Kongsi Kisah ‘Rare’ Bagaimana Badminton Menyatukan Rakyat Malaysia


Servis ‘Taxi’ Pertama Di Malaysia Khas Buat Para Wanita Dilancarkan

Di dalam dunia yang penuh dengan masalah keselamatan masa kini mungkin akan membuatkan kaum hawa rasa terancam serta perlu lebih berhati-hati. Pelbagai usaha yang telah yang dilakukan untuk memberi keselesaan yang sempurna buat para wanita di luar sana.

Sebelum ini pihak kerajaan telah memperkenalkan koc wanita untuk pengguna LRT dan kini para wanita bakal mendapatkan akses yang hampir sama dengan kehadiran Riding Pink. Sebuah syarikat yang ditubuhkan dengan servis ala Grab dan Uber khas buat para wanita.

Apa yang membuatkan Riding Pink berbeza berbanding servis-servis lain adalah misi mereka itu sendiri. Riding Pink berhasrat untuk memberi keselamatan dan keselesaan buat para wanita ketika menaiki kenderaan serta menyediakan altenatif khususnya suri rumah mendapatkan pendapatan sampingan. Lebih menarik, Riding Pink cuma ditawarkan buat pengguna wanita daripada pemandu wanita.

Menyoal mengenai sejarah penubuhan Riding Pink, skuad ini ditubuhkan oleh seorang wanita yang sudahpun mempunyai karier di dalam hidupnya. Demi memberi kebaikan buat anaknya, beliau memilih untuk berhenti kerja dan serta memfokuskan kepada penjagaan kedua-dua anaknya.

Memikul tanggungjawab yang besar serta sibuk buatkan beliau terfikir bukanlah mudah untuk mendapatkan pendapatan dengan waktu kerja yang fleksibel. Disini munculnya idea untuk membangunkan Riding Pink bagi membantu suri rumah untuk menjana pendapatan dengan menjadi pemandu skuad Riding Pink.

Idea beliau untuk menbangunkan Riding Pink sebagai servis pengangkutan pertama di Malaysia ini mendapat sambutan baik daripada ibu tunggal, surirumah serta para wanita yang mahu menjana pendapatan yang lebih.

Menawarkan servis yang fleksibel membolehkan para pemandu dan penumpang merancang perjalanan dengan lebih mudah. Antaranya adalah servis pergi dan ambil anak di sekolah dengan syarat penumpang lelaki di dalam kenderaan haruslah berumur 16 tahun ke bawah.

Buat yang berminat untuk menempah servis Riding Pink, anda boleh terus ke laman Facebook mereka. Pembangunan aplikasi Android dan iOS masih di dalam proses dan bakal dilancarkan tidak lama lagi.


Servis ‘Uber’ Di Udara Mula Mendapat Perhatian Pelabur Termasuk Jay Z

Jika Uber merupakan personal assistant anda untuk mendapatkan kereta, begitu juga dengan JetSmarter. Cumanya syarikat ini tampak lebih cool apabila mampu menyediakan private jet.

Menggunakan tagline ‘Fastest Growing Private Jet Company In World’, syarikat yang bermula secara startup di Florida ini berjaya mendapatkan bantuan pelabur untuk memperluaskan servis mereka.

Lebih menarik, pelabur terbaru mereka merupakan artis kenamaan iaitu Jay Z serta turut dibantu oleh keluarga diraja Saudi. Untung JetSmarter, siap dapat free marketing daripada media lagi.

Untuk pengetahuan anda, Jay Z juga merupakan salah seorang pelabur pada aplikasi penstriman muzik Tidal. Malangnya, aplikasi tersebut gagal mengaut keutungan berikutan persaingan bersama aplikasi Spotify.

Berdasarkan pengumuman terbaru CEO JetSmarter, pelaburan $105 juta yang diterima ini bakal membolehkan syarikat ini memperluaskan servis mereka ke Asia dan Amerika Latin. Syarikat ini juga berhasrat untuk menambah laluan baru kepada lebih banyak tempat.

Setakat ini, syarikat ini sudah berjaya menawarkan lebih 50 laluan dan dijangka bakal memperluaskan sehingga 100 laluan baru diakhir 2017 ini. Dengan penawaran servis untuk menempah sebuah kapal terbang atau secara kongsi, dijangka aplikasi ini bakal memudahkan mereka yang mahu terbang dengan mewah dan mudah.


Sesak Dengan Pengunjung, Lelaki Ini Dedah Perlu Mohon Permit Untuk Masuk Buat Netizen Terkejut

Sebelum ini, Perdana Menteri Malaysia, Datuk Seri Ismail Sabri Yaakob memutuskan bahawa Selangor, Kuala Lumpur dan Putrajaya beralih kepada Fasa 2 PPN pada Jumaat lepas.

Lantaran itu, tular video situasi di kawasan Air Terjun Sungai Pisang yang sesak dengan kehadiran pengunjung. Hal tersebut membuatkan rakyat Malaysia bimbang akan tercetusnya kluster baru jika ada segelintir individu tidak mengamalkan SOP.

ni pun sg pisang. tak campur dengan antivaks yang cakap diaorang boleh je masuk tak kena apa apa pun. penat lah macam ni. korang seronok dah habis diploma/degree, nak celebrate tak jaga SOP. tapi budak budak yang tak boleh nak ambik spm pt3 upsr tu macam mana? pic.twitter.com/oVoJUTAE5R

— Sue Ayzilia 🏴 (@sueshi___) September 13, 2021

Akan tetapi, tahukah anda bahawa sebenarnya untuk masuk ke kawasan hutan hutan perlu mendapatkan permit terlebih dahulu? Hal tersebut dikongsikan oleh pengguna Twitter @Jatlkhwan dimana memaparkan lampiran lokasi hotspot pendakian dalam negeri Selangor yang dibenarkan masuk dengan permit.

Rupanya yang pergi Air Terjun Sungai Pisang ramai-ramai tu tak ada permit. Dan Air Terjun Sungai Pisang cuma ada had daya tampung 100 orang seminggu.

Dah dah, pergi cari air terjun lain. Yang penting, minta permit, kang kena tangkap ceroboh. pic.twitter.com/SjUc3i6P68

— Ikhwan (@JatIkhwan) September 13, 2021

Menerusi perkongsian tersebut, dapat dilihat bahawa had daya tampung dibenarkan hanya 100 orang seminggu dan selain Air Terjun Sungai Pisang, destinasi melibatkan hutan perlu diminta permit.

Anda boleh ditangkap menceroboh jika tiada permit dan untuk memohon permit boleh dilakukan secara ‘online’. Melihat ke ruangan komen, boleh dikatakan ramai orang berasa terkejut kerana perlukan permit dan baru sahaja ketahui informasi tersebut.

Tak pernah tau pun. Tapi yang peliknya ada makcik pakcik dekat before masuk tu, tiba2 duk kutip RM1

Parking mana, cakap luar eh dia cakap bayar gak 😂 macam pelik je bayar kat dia https://t.co/OF8KdBGpdf

Nak avoid crowd, letak lah sorang dua ranjer hutan dekat entrance. Cukup 100 tutup terus. Utamakan yang mohon permit. Kalau tak mohon sila pulang https://t.co/wXSsoUldEl

Sebelum masuk trail check dulu kawasan tu dalam hsk (kena ada permit) ke tak jangan main redah https://t.co/0bgIdxPKMO pic.twitter.com/WrqUAmABxG

#TIL ada Air Terjun yg kena apply PERMIT untuk masuk beriadah, bukan Bukit & Gunung shj. https://t.co/fQJQdtJ79I

— Gojira Rawrr (@adrujaMK) September 14, 2021

Kalau korang nak pergi mana mana Hutan Simpanan Kekal .. Korang boleh apply permit di SSO JPSM atau di jabatan perhutanan negeri masing masing .. Permit RM10 jer tak silap .. https://t.co/Su3tjIwhDb

— Aisyah Fateha (@HaiSyahhh) September 14, 2021

Bukan itu sahaja, rata-rata netizen juga tertanya-tanya akan pelaksanaan penguatkuasaan permit ini kerana tiada orang semak permit di kawasan terbabit. Malah, para netizen turut mengatakan seharusnya semua orang mengamalkan SOP walaupun kelonggaran telah dibenarkan.

Difahamkan, Jabatan Perhutanan Selangor masih lagi menutup semua operasi dan aktiviti di Taman Eko Rimba, Denai dan Jalur pendakian dalam Hutan Simpanan Kekal semasa Pelan Pemulihan Negara (PPN) fasa 2.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Tular Gambar Sesak Dengan Pengunjung, Bukit Broga Bakal Ditutup Mulai 27 Jun

Tular Dakwaan Tahan Pesakit ‘Sihat’ Di ICU, Ini Jawapan KKM

Selepas Langkawi, Pulau Pangkor Bakal Dibuka Semula Mulai 1 November Untuk Pelancong Tempatan


Sesak Diserbu Pengunjung Dan Banyak Sampah, ‘Spot’ Viral Lihat Kapal Terbang Kini Ditutup

Baru-baru ini tular di media sosial ‘spot’ ambil gambar kapal terbang berdekatan Lapangan Terbang Kuala Lumpur (KLIA) dan boleh dikatakan kawasan tersebut dengan kehadiran pengunjung. Mana tidaknya, ramai tidak mahu terlepas peluang untuk bergambar bersama kapal terbang yang mahu mendarat.

Lantaran orang ramai mula membanjiri tempat tersebut selepas viral, tular pula video kawasan itu kini ditutup oleh pihak pengurusan Malaysia Airports. Menurut perkongsian oleh pengguna Facebook Are Peace, kawasan viral itu ditutup atas faktor keselamatan dan juga sampah.

Menurutnya, hanya kawasan yang menjadi tumpuan ramai itu ditutup dan jalan utama di kawasan itu masih dibuka. Akan tetapi, viewing deck masih dibuka dan anda yang mahu melihat kapal terbang boleh ke sana kerana tempat lebih selamat.

Perkongsian tersebut mendapat perhatian netizen dan rata-rata netizen berasa sedih kerana ‘spot’ tersebut telah ditutup sebelum sempat mereka berkunjung. Malah, ada juga netizen yang menzahirkan rasa marah kepada pengunjung lokasi itu kerana membuang sampah merata-rata tempat.

Bukan itu sahaja, segelintir netizen mengatakan bagus juga kawasan tersebut ditutup kerana ada pengunjung yang letak kenderaan di bahu jalan yang merbahayakan pengguna jalanraya lain. Adakah anda sempat berkunjung ke sini?

Buat anda yang tidak tahu mahu ke mana sekitar Lembah Klang, kami kongsikan aktiviti dan destinasi yang boleh anda terjah. Klik sahaja pautan di bawah ini.

5 Aktiviti Yang Anda Boleh Lakukan Sepanjang ‘Staycation’ Di Kuala Lumpur

5 Sebab Kuala Langat Jadi Destinasi ‘Day Trip’ Yang Unik Dan Terbaik Buat Warga Kota

3 Lokasi ‘Rahsia’ Kedai Makan Sedap Tepi Sungai Di Sekitar Selangor


Sesame Street Sah Menjadi Nama Jalan Di New York

Berikutan rancangan Sesame Street telah menjadi identiti kepada New York, sebuah nama jalan di New York iaitu 63rd & Broadway telah ditukar menjadi Sesame Street sempena dengan ulang tahun Sesame Street ke-50.

Untuk pengetahuan anda, Sesame Street merupakan satu rancangan pendidikan kegemaran ramai warganet tidak kira lapisan umur dari kanak-kanak mahupun orang dewasa. Antara watak dalam rancangan tersebut yang sentiasa menghiburkan dalam penceritaan adalah Elmo, Big Bird, Cookie Monster dan ramai lagi.

In honor of our 50th anniversary, the City of New York named 63rd Street and Broadway “Sesame Street” while surrounded by everyone’s favorite furry friends and the cast of Sesame Street! Thank you to Mayor Bill de Blasio, Council Member Helen Rosenthal, the residents of 63rd Street, and everyone else who helped with this incredible honor. #ThisIsMyStreet

A post shared by  Sesame Street (@sesamestreet) on May 2, 2019 at 4:27am PDT

Jika anda akan ke New York, jangan lepaskan peluang untuk ke jalan Sesame Street ini, manalah tahu dapat berjumpa dengan watak-watak kegemaran anda.


Seseorang Telah Gabungkan Lagu Theme ‘Attack On Titan’ Dengan Aksi Hero Tamil. Hasilnya Mengagumkan!

Tarian hero tamil memang banyak yang rancak. Ditambah lagi dengan support penari latar.

Tapi jika kena lagu, tak perlu lagu tamil pun masih menghiburkan.

Buktinya adalah theme song Attack On Titan ini di jadikan lagu latar untuk tarian hero tamil.

Kongsikan dengan rakan anda. Bantu mereka hilangkan rasa mengantuk dengan menonton video ini.


Aiskrim ‘Whittaker’s Tip Top’ Kini Boleh Didapati Di FamilyMart

Saban hari, ada sahaja menu dan produk baharu yang diperkenalkan oleh FamilyMart untuk memikat selera orang ramai. Minggu ini sahaja, FamilyMart baharu mengumumkan pelancaran menu terhangat di pasaran iaitu Bubble Tea. Kini aiskrim terkenal dari New Zealand, ‘Tip Top Whittaker’s’ pula akan memasuki pasaran.

Aiskrim yang pastinya menepati cita rasa peminat coklat premium ini akan hadir dengan 3 perisa iaitu Vanilla & Cashew Praline, Coffee & Cacao dan Chocolate & Pretzel. Kesemua produk ini tidak mengandungi perisa dan warna tambahan.

Rasa yang asli daripada buah, susu dan krim segar terbaik dari New Zealand pastinya dapat menarik selera sesiapa sahaja. Tunggu apa lagi, ajak rakan-rakan anda untuk merasai produk baharu ini.


Sesi Santai Bersama ‘All Stars’ Meraikan Kepelbagaian Bidang Dan Kreativiti Bintang Converse

Jenama Converse yang tidak perlu diperkenalkan lagi kini kembali berkongsi kembali dengan komuniti menerusi kempen ‘Connect with The Unexpected. Create Now. Create Next’.

Minggu lalu mereka telah mengadakan Converse All Stars Workshop & Soul Feast di mana individu terkenal dalam industri hiburan, Qi Razali dan Monoloque telah meluangkan masa menerusi perkongsian santai The Talk yang memberi peluang kepada komuniti Gen Z mengetahui lebih lanjut ‘asam garam’ dunia seni.

Munjiy, DJ dan stylist yang kini bersama Global All Stars Team turut berkongsi perkembangan di bawah program All Stars.

A post shared by Converse Malaysia (@converse_my_)

Sesi Soul Feast pula memberikan pengalaman unik dalam dunia gastronomi dengan memperkenalkan The Choobs, seorang DJ/produser dan pemilik cafe “Cue at 27” dan Chef Haqiemaoki, seorang artis visual yang turut mengendalikan restoran pop-up di sekitar Kuala Lumpur. Kedua-keduanya yang juga ahli All Stars memberikan defininasi baharu kepada penyediaan makanan dengan mengetengahkan Soul Feast yang lebih unik dan kreatif.

Bukan sekadar sesi ‘food testing’ biasa, menurut Converse, pemilihan kedua-dua chef unik ini membawa satu takrifan baru kepada hidangan sebenar.

“Kami mahu membawakan sesuatu yang kreatif dalam penyediaan makanan dan atas sebab itu Soul Feast diketengahkan untuk memberi pengalaman berbeza kepada rakan media dan komuniti All Stars,” jelasnya.

Converse All Stars Workshop & Soul Feast turut menyaksikan persembahan projection mapping dari All Stars Abdul Shakir aka Grasshopper.

Kempen Connect with The Unexpected. Create Now. Create Next – Converse All Stars Workshop & Soul Feast menghimpunkan barisan pempengaruh Converse bersama komuniti All Stars untuk memperkasakan lagi komuniti anak muda yang mampu menyumbang kembali kepada masyarakat. Kempen ini turut mendapat kerjasama Common Ground Bukit Bintang.

Converse Malaysia turut berkata akan ada lebih banyak sesi seperti ini berlangsung di masa akan datang dan segala info boleh didapati di laman Instagram Converse Malaysia. Jangan terlepas mana-mana sesi yang hebat ini!


Sesuai Bagi Tujuan PdPR, Ini Tablet Terbaik Pilihan Kami Di Bawah RM600

Umum tahu, para pelajar pada tahun sekali lagi terpaksa menjalani cara pembelajaran yang sedikit berbeza daripada cara konvensional dengan mengamalkan norma baharu melalui Pengajaran dan Pembelajaran di Rumah (PdPR).

Kaedah yang diperkenalkan ini secara tidak langsung telah mendesak para ibu bapa untuk membekalkan anak-anak selaku para pelajar dengan sebuah peranti dalam tujuan pembelajaran harian melalui aplikasi seperti Google Meet dan Zoom.

Sehubungan dengan itu, kami pada kali ingin membantu anda dalam mendapatkan tablet yang serba cukup dan terbaik pilihan kami sesuai buat kegunaan kanak-kanak serta para pelajar.

Tablet yang menjadi pilihan kami adalah Samsung Tab A 8.0. Sebab utama kami memilih model ini sudah pastinya harganya yang mampu milik dan sudah pastinya menyokong Google Mobile Service (GMS) bagi membolehkan para pelajar mudah mengakses aplikasi Google Meet dan Zoom.

Mulai dilancarkan pada 2019, model dengan berat 345gram ini hadir dengan skrin 8-inci yang pada kami sudah cukup memadai buat kegunaan pembelajaran. Model in dikhususkan untuk kegunaan asas seperti melayari laman web mahupun menonton video.

Dari segi spesifikasi, model ini dilengkapi dengan processor Snapdragon 429 beserta RAM 2GB. Ruang storan bagi model ini hanya sekadar 32GB namun buat pengguna yang mahu ruang storan yang lebih besar, Samsung Galaxy Tab A turut menyertakan slot MicroSD sehingga 512GB.

Sesuai buat kegunaan di luar rumah, model ini turut menawarkan bateri berkapasiti sehingga 5,100mAh untuk kegunaan tempoh yang lama sepanjang pembelajaran berlangsung.

Samsung Galaxy Tab A 8.0 hadir dengan kamera utama 8-megapixel dan kamera hadapan 2-megapixel. Pada kami, ia sudah cukup baik bagi tujuan pembelajaran dan interaksi bersama guru secara dalam talian.

Seperkara lagi yang menarik mengenai Samsung Galaxy Tab A 8.0 adalah para ibu bapa pastinya boleh menarik nafas lega dengan adanya Samsung Kids Home dimana para ibu bapa berpeluang memantau penggunaan peranti yang diberikan pada anak-anak.

Jenamanya yang sudah dipercayai ramai pastinya membuatkan model ini menjadi pilihan berbanding beberapa lagi tablet yang mungkin lebih rendah harganya namun masih belum jelas kualitinya.

Samsung Galaxy Tab A 8.0 sedia untuk didapatkan secara online malalui platform Lazada dan Shopee dengan harga serendah RM599 sahaja. Berdasarkan review di Shopee, ramai yang menyatakan mereka berpuas hati dengan pembelian model ini. Para ibu bapa yang sedang mencari tablet untuk kegunaan masa panjang dan berbaloi buat pembelajaran anak-anak boleh dapatkan Samsung Galaxy Tab A 8.0 dengan klik di sini.

Ikuti juga pandang pertama telefon pintar flagship terbaru daripada Samsung iaitu Galaxy S21 Ultra yang hadir dengan spesifikasi serba lengkap serta rekaan yang memukau.

Pandang Pertama Samsung Galaxy S21 Ultra, Rekaan Yang Lebih Kemas, Kompak Dan Premium

Lengkapkan Keperluan Harian Anda, Ini 3 Perkara Menarik Samsung Galaxy S21 Yang Perlu Anda Tahu